Koštalo ih države, jezika i identiteta: Ivanov nije prisustvovao podizanju NATO zastave\nMakedonski predsednik Ðorđe Ivanov danas nije prisustvovao svečanoj ceremoniji povodom podizanja NATO zastave ispred zgrade vlade u Skoplju, prenosi TV Telma.\nIz kabineta predsednika najpre je bilo saopšteno da on nije dobio pozivnicu, a kasnije su potvrdili da je stigla, ali sa zakašnjenjem.\nNa te navode nije bilo komenatara iz makedonske vlade, osim tvrdnje da je Ivanov bio uredno pozvan, kao i svi ostali >> Pročitaj celu vest na sajtu SrbijaDanas.com << predstavnici vlasti i diplomate.\nIvanov je prošle nedelje "čestitao" građanima Makedonije potpisivanja Protokola o prijemu Makedonije u NATO, uz opasku da je taj prijem "koštao" državu i građane odustajanje od ustavnog imena, nacionalnog identita i makedonskog jezika.\nIvanov je, inače, prošle godine odbio da potpiše ukaz o stupanju na snagu Prespanskog sporazuma, što je bio uslov za učlanjenje u NATO.\nDanašnjoj ceremoniji podizanja zastave NATO, osim Ivanova, nisu prisustvovali ni lideri najveće opozicione stranke VMRO-DPMNE Hristijan Mickoski i najveće albanske stranke u Makedoniji DUI Ali Ahmeti, kao ni poglavar Makedonske pravoslavne crkve arhiepiskop Stefan i bivši predsednik države Branko Crvenkovski.\nRTS: Zastava NATO-a se vijori ispred makedonske vlade\nKurir: ZAEV NA CEREMONIJI PODIZANJA NATO ZASTAVE: Uspeli smo da se sa sporednog balkanskog koloseka vratimo na na glavni auto-put ka Evropi (VIDEO)\nRadio Slobodna Evropa: NATO zastava podignuta ispred Vlade u Skoplju


EVO ŠTA DONOSI CIKLON KOJI SE KREĆE KA SRBIJI! Naš stručnjak objasnio sve - očekuju nas velike promene | Najnovije vesti - Srbija danas\n17.01.2022. • 18:49 Srbija Danas\nSredinom nedelje uglavnom suvo, i u plusu, a onda u najavi novi hladni talas\n- Sredinom nedelje uglavnom suvo, ali prohladno, dok će u toku noći biti slabih do umerenih, a ponegde na planinama i jakih mrazeva. Jutarnji minimumi od -7 do -1, na snegom pokrivenim planinama ponegde i oko -12 stepeni Celzijusa. Dnevni maksimum od +2 do +6,a u mestima gde će se magla ponovo duže zadržavati oko -1 stepen Celzijusa. U četvrtak ispred novog, hladnog, fronta koji će se ka nama spuštati po istočnoj periferiji jakog anticiklona sa centrom nad Velikom Britanijom ponovo malo toplije uz jugozapadni vetar i dnevni maksimum od +3 na krajnjem severu do oko +12 na jugu i jugozapadu regiona. Sredinom dana i posle podne prvo na severu, a u toku noći ka petku i nad ostalim predelima naoblačenje uz okretanje vetra na jak severni, padavine i zahlađenje. Za sada deluje da će u nizijama to uglavnom biti kiša ili prolazan sneg koji neće usloviti formiranje konkretnog snežnog pokrivača, dok bi planine, posebno BiH, Crne Gore i Srbije dobile prolazan, ali konkretniji sneg.\n- U petak bi one češće bila na planinskom jugu i jugoistoku regiona, dok bi ih u subotu moglo lokalno biti i nad ostalim predelima, ali taj deo razvoja vremena još nije savim siguran i zavisiće od tačnog položaja grebena anticiklona koji će uslovljavati količinu i ugao upada hladnog vazduha. Za sada nema signala za ciklogenezu u našoj blizini i za tako nešto anticiklon bi morao otići još dalje na zapad. Tih dana će jutarnji mrazevi biti još jači te će ponegde na planinama biti i ispod -15 stepeni Celzijusa, dok će se u nizijama kretati od -9 do -3 stepena Celzijusa, a dnevni maksimumi verovatno od 0 do +5 stepeni Celzijusa - napisao je meteorolog i rezimirao:\nciklon Srbija vreme vremenska prognoza zima temperatura


Vladimir Lučić: Rekordni prihodi, svetski rezultati\nVladimir Lučić, Foto Tanjug\nDok Telekom Srbija obeležava veliki jubilej sa najboljim rezultatima ikada, konkurentska Junajted grupa opterećena poslovnim problemima vodi brutalnu prljavu kampanju.\nU godini u kojoj Telekom Srbija obeležava četvrt veka postojanja, očekuje se da će ova kompanija ostvariti rekordne prihode – više od milijardu evra u našoj zemlji, a više od 1,5 milijarde evra na nivou cele Telekom grupe.\nTakođe u tekućoj 2022, u prva tri meseca ostvaren je prihod za preko 50 miliona evra veći nego u istom periodu prošle godine.\nOvo je u intervjuu za TV Prva izjavio generalni direktor srpskog Telekoma Vladimir Lučić povodom 25. rođendana kompanije koji se obeležava ovih dana, Lučić je najavio da će akcionarima ove kompanije ove „jubilarne” 2022. biti isplaćeno čak 6,7 milijardi dinara dividendi, za koje je Telekom proteklih godina do danas izdvojio ukupno 1,05 milijardi evra.\n– Ovo su brojevi kojima možemo apsolutno biti zadovoljni – poručio je Lučić.\nOn je podsetio i na neke od dosadašnjih poslovnih uspeha kompanije koju predvodi: prošle godine rast prihoda u Srbiji od 17 odsto, tako da su u našoj zemlji iznosili 108 milijardi dinara, a na nivou Grupe preko 150 milijardi. U prethodne tri godine operativna dobit uvećana je za 82 odsto, a neto dobit za čak četiri puta.\n– Od nacionalnog operatera fiksne telefonije izgradili smo Telekom u nacionalnog i regionalnog lidera telekomunikacija, medijske industrije i digitalnih servisa. Sledeći korak je da ovaj naš srpski Telekom učvrstimo kao jednu od najuspešnijih evropskih kompanija i respektabilnog igrača na svetskom nivou – najavio je Vladimir Lučić.\nKonkretno, Telekom će ove godine izaći na evropsku berzu izdavanjem korporativnih obveznica i dobiće međunarodni kreditni rejting, obe stvari kao prva domaća kompanija, čime će privući investitore ne samo iz EU, već i iz SAD.\nTakođe u ovoj godini, Telekom će postati mobilni operater još u Nemačkoj, Švajcarskoj i Severnoj Makedoniji, pored toga što je uveliko prisutan i uspešan u Crnoj Gori i BiH, kao i u Austriji.\nDeo velike ekspanzije Telekoma, koju je Vladimir Lučić pokrenuo 2018. godine, jeste saradnja sa nekim od najvećih svetskih medijskih brendova, tako da je prošle godine lansiran kanal Euronjuz Srbija, a do kraja juna ove godine počeće sa radom medijska mreža Blumberg Adrija, za područje cele teritorije bivše Jugoslavije, sa centralom u Beogradu.\n– Posebno smo ponosni na veoma uspešno povezivanje Telekoma sa brendovima Blumberg i Euronjuz, preko kojih doprinosimo objektivnom i kvalitetnom informisanju građana, jačamo međunarodni prestiž naše zemlje i pomažemo srpskoj privredi – poručio je Vladimir Lučić.\nKao deo promotivne kampanje Telekoma Srbija nedavno su širom naše zemlje postavljeni bilbordi kojima se reklamiraju informativni TV kanali ekskluzivno dostupni na kablovskoj mreži u vlasništvu ove kompanije. U isto vreme, počinje marketinška kampanja povodom prelaska prenosa utakmica engleske Premijer lige na kanale Arena sport.\nOvo su bili neposredni povodi da mediji pod kontrolom Junajted grupe, direktne tržišne konkurencije Telekoma, pokrenu novu svakodnevnu brutalnu kampanju protiv srpske kompanije! Promotivni bilbord im je bio „dokaz” da Telekom nekako kontroliše Blumberg, međunarodnu medijsku korporaciju sa sedištem u NJujorku, a to što je njihov Sport klub ostao bez Premijer lige, tako što je izgubio na tenderu, „dokaz” je za nekakvo gušenje medijskih sloboda. Ovakve tvrdnje mediji poput N1, Nove i Danasa ponavljaju iz dana u dan, tvrdeći za sebe da su „nezavisni” i „objektivni”.\nDušan Stojaković, urednik ekonomske rubrike Večernjih novosti, kaže da ništa nije dalje od istine.\n– Mediji pod kapom Junajted grupe su zapravo oružje za ostvarivanje političkih i ekonomskih interesa svojih vlasnika, oni se ne bave objektivnim informisanjem već vode političke ratove. To što su ostali bez Premijer lige, odnosno to što Telekom sada na kanalima Arene ima kompletan najbolji fudbal, uz vrhunske filmske, serijske i informativne sadržaje, izazvalo je ogromnu nervozu u Junajted grupi. Na ruku im ne ide i to što je cela Junajted grupa u ogromnim poslovnim problemima, poput dugovanja od astronomskih 4,5 milijarde evra – izjavio je Stojaković za TV K1.\nNikola Tomić, novinar i politički analitičar, ocenio je za K1 da je informativni program medija u vlasništvu Junajted grupe, bar kada je reč o ratovanju protiv Telekoma, potpuno stavljen u službu njihovih vlasnika.\n– Junajted grupa protiv Telekoma vodi pravi propagandni rat, za par godina su mediji u njihovom vlasništvu objavili više od 3.000 negativno intoniranih priloga o konkurentskoj kompaniji. Nažalost, poslovni i politički interesi Junajted grupe i njenih vlasnika doveli su do potpuno beskrupulozne medijske kampanje, pune krupnih reči i dizanja tenzija, umesto da se vodi poštena tržišna utakmica, da se pred građane i javnost izlazi sa pozitivnim kampanjama gde će u fokusu biti kvalitet ponude, i da se normalizuje atmosfera u društvu – zaključio je Tomić.


Novo naselje 24 sata bilo bez vode | Novosadski informativni portal 021\nIako je topla voda na Novo naselje trebalo da stigne još sinoć, radovi na prevezivanju toplovoda su kasnili zbog kiše, objašnjava portparolka Toplane, Jelena Vujin. "Zbog kiše je postojala opasnost od strujnog udara pa su radovi morali na kratko da se prekinu, a samim tim došlo je do probijanja prvobitno najavljenog roka".\nNakon završetka radova, ceo sistem je bio hladan, pa je vodi trebalo duže vreme da dođe do svih potrošača, tvrdi ona. Toplana trenutno rekonstruiše vrelovod na Bulevaru Slobodana Jovanovića, a juče se montirao privremeni nadzemni vod od 200 metara kako bi potrošači imali toplu vodu za vreme radova.\nZbog radova koji su počeli ovog leta, stanovnici Novog naselja s vremena na vreme po ceo dan ostaju bez tople vode, ali je ona do sada uvek stizala najkasnije u večernjim satima.


Azar bi na nedeljnom nivou trebalo da inkasira čak 400.000 evra, što je samo početak građenja nekog novog Reala. Ofanzivni vezista Čelsija će, nakon što potpiše ugovor sa "kraljevićima", postati drugi najplaćeniji igrač trostrukog uzastopnog prvaka Evrope, što se ne sviđa svim igračima Reala.\nIako se još nije obavezao na vernost, došlo je do prve pobune, koju je pokrenuo Serhio Ramos, kapiten Madriđana. Naime, kako navodi "Don Balon", iskusni defanzivac je besan što će Azar odmah po dolasku u klub zaraditi toliku svotu novca, te će biti mnogo plaćeniji od njega, koji je u klubu više od decenije.\nRamos po važećem ugovoru ima 230.000 evra na nedeljnom nivou, pa se, čuvši koliku će platu da ima Eden Azar, odmah pobunio. Ostaje da se vidi kako će se Azarov sve izvesniji dolazak reflektovati na stanje u svlačionici madrdiskog kluba, ali, ako je verovati pisanju "Don Balona", nije dobro počelo.\nDa podsetimo i to, trenutno najplaćeniji igrač Reala je Geret Bejl, koji nedeljno zarađuje 407.000 evra, dok po 230.000 evropskih novčanica nedeljno, pored Ramosa, inkasiraju i Marselo i Toni Kros.


Victoria Group na SAP Forumu | Victoria Group\nVictoria Group na SAP Forumu\nKompanija SAP organizovala je u Beogradu najveću godišnju konferenciju, SAP Forum, pod nazivom “Iskusite budućnost poslovanja”. Ove godine, centralna tema bile su inovacije i najnoviji globalni trendovi u svetu poslovnih rešenja. Nakon uvodnih obraćanja generalnog direktora SAP za centralnu i istočnu Evropu, Simona Kaluže, i generalnog direktora SAP za jugoistočnu Evropu, Vojislava Genića, učesnici konferencije upoznali su se sa mogućnostima SAP aplikacija koje podržavaju strategije za razvoj poslovanja, kao i sa konkretnim iskustvima korisnika.\nVictoria Group je u ovom segmentu predstavila svoje iskustvo u implementaciji SAP rešenja, kao i planove za dalji razvoj sistema. Prezentaciju je održao Igor Mihovilović, rukovodilac za aplikativne usluge Victoria Group, osvrnuvši se prvenstveno na razloge zbog kojih je izabran SAP, odabrane module i krajnji rezultat, odnosno sve prednosti i unapređenja u poslovnim procesima kompanije koja su došla do izražaja po uvođenju ovog rešenja.\nPovodom učešća na SAP Forumu, Zoran Mitrović, generalni direktor Victoria Group, izjavio je: “Odluka za uvođenje novog ERP rešenja posledica je potrebe da različite informacione sisteme koje smo imali u kompanijama članicama zamenimo jedinstvenim, pouzdanim sistemom, koji bi bio podrška poslovanju kako na operativnom, tako i na strateškom nivou. Znali smo da će najveći izazov biti informaciono objedinjavanje deset kompanija koje se bave različitim delatnostima. Uvođenje SAP u Victoria Group, Victoriaoil i Fertil je brzo počelo da donosi rezultate, pa tako sada imamo mogućnost da pratimo sve aspekte poslovanja u realnom vremenu. O uspehu sa kojim smo uveli SAP u naše kompanije govori i srebrna medalja za implementaciju SAP rešenja na nivou Centralne i Istočne Evrope’’.


Otvoren Prvi letnji fudbalski kamp “Selte“ iz Viga u Velikom Gradištu - Hit Radio Pozarevac\nOtvoren Prvi letnji fudbalski kamp “Selte“ iz Viga u Velikom Gradištu\nPredsednik opštine Veliko Gradište, Dragan Milić i predsednik FK “Selta“, Karlos Mourinjo, u subotu 7. jula, u prisustvu sportskih radnika, dece i roditelja, svečano su otvorili Prvi letnji fudbalski kamp “Selte“ iz Viga u Velikom Gradištu.\nFudbalski kamp “Selta“ iz Viga, opština Veliko Gradište i Fudbalski klub VGSK, započeli su saradnju u januaru ove godine, nakon čega je u Velikom Gradištu otvoren Prvi zimski fudbalski kamp Kluba “Selta“. Ova, više nego uspešna, saradnja se nastavila pa je u maju, u sedištu ove fondacije u Španiji, potpisan novi ugovor za Letnji kamp.\nU ovoj sezoni će tridesetoro dece, uzrasta od 6 do 16 godina, pohađati Kamp na terenima Fudbalskog kluba VGSK, u periodu od 8. do 16. jula. Sa njima će raditi treneri škole i Akademije fudbala Fudbalskog kluba “Selta“, prema metodologiji treninga koja se koristi u ovoj akademiji i školi.\nDa napomenemo još i da je koordinator Kampa Miroljub Ratković, nekadašnji igrač “Crvene zvezde“ kao i mnogih evropskih klubova, među kojima je i “Selta“ iz Viga.


ADVOKATI RUŠE OPTUŽNICU?! Posle svedočenja male Jane, Zoran Marjanović izlazi iz pritvora? | DNEVNE\nADVOKATI RUŠE OPTUŽNICU?! Posle svedočenja male Jane, Zoran Marjanović izlazi iz pritvora?\n– Veštačenje devojčice, a potom i eventualno njeno svedočenje biće poslednja faza dopunske istrage, nakon čega bi tužilaštvo trebalo da ponovo podigne optužnicu protiv Zorana Marjanovića.\n-Nalog da se obavi veštačenje devojčice podrazumeva da će veštaci psihološke struke najpre utvrditi njenu procesnu sposobnost, to jest da li je sposobna da svedoči o događaju od pre dve godine, u trenutku kad je imala samo pet godina – objasnio je za Kurir izvor iz tužilaštva.\n– U tom slučaju će njenom saslušanju ponovo prisustvovati veštak psiholog, koji bi naposletku trebalo da veštači i kompletan njen iskaz – dodaje naš izvor.\nAdvokat Aleksandar Zarić, jedan od četvorice branilaca Zorana Marjanovića, kazao je juče za Kurir da mu nije jasno zašto je tužilaštvu, uprkos naredbi suda, trebalo dva meseca da naloži veštačenje devojčice.\n– Sramota je što im je trebalo dva meseca da izdaju takvu naredbu. Šta su radili do sada, ko zna šta tamo petljaju. Naravno da očekujemo da će svedočenje devojčice koristiti Zoranu jer je ona sve vreme bila s njim na nasipu u trenutku kadje Jelena nestala – kazao je Zarić.


Dnevni izveštaj 08.04.2019\nKMBN: Tender za Komercijalnu banku krajem maja ili početkom juna\nTender za pronalaženje strateškog partnera za Komercijalnu banku biće raspisan krajem maja ili u prvoj nedelji juna, potvrđeno je Tanjugu u Ministarstvu finansija. U Ministarstvu kažu i da investicioni savetnik Lazard i dalje radi analizu i priprema potrebnu dokumentaciju kako bi državi ukazali na najbolje moguće opcije.\nSrpska privreda će nastaviti da beleži solidnu stopu rasta od oko 3,0 do 4,0 odsto na srednji rok, a glavni pokretači biće investicije i izvoz, predviđa Svetska banka u ažuriranom ekonomskom izveštaju za Evropu i Centralnu Aziju, objavljenom danas. Rast Srbije u 2018. godini procenjuje se na 4,2 posto, i on je u velikoj meri bio vođen kako investicijama, tako i potrošnjom, a u 2019. godini očekuje se usporavanje na 3,5 odsto, jer su efekti povećanja potrošnje i investicija u velikoj meri iscrpljeni prošle godine, piše u izveštaju.\nU Srbiji 3,6 miliona građana koristi mobilna plaćanja\nBroj građana u Srbiji koji koriste usluge internet i mobilnog plaćanja porastao je sa manje od 800.000 pre šest godina na 3,6 miliona, izjavila je viceguverner Narodne banke Srbije Dragana Stanić.\n"Broj transakcija iniciranih kroz ove kanale se u šestostručio, a platne kartice se koriste tri puta više", rekla je Stanić na Digitalnom samitu Zapadnog Balkana. Takođe, broj korisnika mobilnih plaćanja među preduzetnicima i pravnim licima porastao je više od 3,5 puta, u prethodnih šest godina, dodala je Stanić. Kaže i da se broj korisnika mobilnog bankarstva među potrošačima odnosno građanima u Srbiji uvećao za čak 20 puta u istom periodu.\nIndeksi na Wall Streetu i Evropi u zelenom, nakon objave rekordno niske nezaposlenosti u SAD\nDobri podaci sa američkog tržišta rada, pogurali su indekse u petak u zeleno. Naime, ekonomija u SAD je tokom marta dodala novih 196,000 zaposlenih, što je više od očekivanih 175,000. Stopa nezaposlenosti je u međuvremeno ostala na niskom nivou od 3,8%. Kao reakcija na ove podatke, S&P500 je u petak dobio 0,46% a Nasdaq 0,59%.\nSpecijalnih korporativnih novosti u petak nije bila a ove nedelje otpočinje sezona objave kvartalnih rezultata. Prve objave videćemo u petak i to od strane JP Morgana i banke Wells Fargo.\nEvropa je petak završila u zelenom, jer su i na ovo tržište uticale makro objave iz Amerike. Stoxx600 je dobio 0,24%.\nIako su evropski indeksi bili mahom u plusu, primetna je nervoza zbog sve više evidentnog usporavanje ekonomske aktivnosti u EU zoni. Prema poslednjim objavama, nemačke fabričke porudžbine opale su po najvećoj stopi u poslednje dve godine. Nešto ranije, mediji su preneli da Italija namerava da revidira rast svog BDP u ovoj godini na samo 0,1%, što je značajno gore od inicijalno očekivanih 1%.


Firma BCBajsikls kreirala prvi električni bicikl u BiH\nM. D.\t 16. decembra 2015. 14:06\nFirma “BCBajisikls” osmislila je prvi bosanskohercegovački električni bicikl, kao praktično i energetski efikasno prevozno sredstvo koje bi u gradskim sredinama trebalo da smanji gužve, ali i zagađenje životne sredine, piše Dnevni avaz.\n“Model Z”, kako kaže, težak manje od 15 kilograma, spada u najlakše bicikle, jednostavno se sklapa za manje od 30 sekundi, a cena će mu biti niža od cene sličnih proizvoda.\nEUFOR spreman da interveniše u BiH ako dođe do novih sukoba\nPlanirano je da se prvi primerci “Modela Z” nađu na tržištu krajem iduće godine, a dok u BiH ne budu prepoznate sve prednosti i značaj ovakvog načina prevoza, trebalo bi da se izvoze u Holandiju, Englesku i druge zapadnoevropske zemlje.\n“Bosnian Concept Bicycles je startap kompanija, koja još nije registrovana zato što nam je preskupo da plaćamo ogromne poreze državi, a još nemamo bicikl u proizvodnji. To što nam je preskupo da se registrujemo je otežavajuća okolnost koju je loša politika nametnula ovakvim firmama, jer na mnoge grantove i podsticaje ne možemo da se prijavimo jer nismo registrovani. To je jedan začarani krug u kom se preduzetništvo praktično guši umesto da se podstiče”, rekao je Keserović.


B-Boy šampionat: prvi turnir u SKC-u\nNaslovna » BG svaštara » B-Boy šampionat: prvi turnir u SKC-u\nAh Neša 14. februar 2013. BG svaštara Postavite komentar\nBeograd otvara sezonu najvećeg svetskog B-Boy šampionata prvim Cypher kvalifikacionim turnirom 23. februara u Studentskom kulturnom centru.\nSezona Red Bull BC One 2013 počinje u februaru serijom Cypher turnira širom planete, a sve sa ciljem da se dobije novi svetski šampion. Ove godine Red Bull BC One, najveći jedan na jedan B-Boy šampionat, slavi desetogodišnjicu postojanja.\nPosle brojnih uspeha na domaćim i stranim takmičenjima, brejkeri u Srbiji konačno su dobili priliku da odu korak dalje i da svojim umećem pokažu da mogu da stanu na crtu svetskoj B-boy eliti.\nCypher u Srbiji okupiće najbolje domaće brejkere, od kojih će se 16 naći u finalu gde će u borbama jedan na jedan pokušati da se domognu istočnoevropskih kvalifikacija, a kasnije i učešća na desetom svetskom Red Bull BC One finalu u Seulu. Odluku o najboljem srpskom B-Boyu će doneti žiri u sastavu Niek (Holandija), Angelo (Srbija), Jamal (Rusija), dok će za muziku biti zadužen DJ Amok iz Novog Sada.\nProšla godina Red Bull BC One-a je obeležena kao najuspešnija do sada. Sa više od 60 Cyphera održanih u 52 zemlje i više od 1.000 B-Boyeva koju su učestvovali, takmičenja su rasla, nudeći dobrodošlicu svakom učesniku i šansu da se okuša na velikoj sceni. Francuz Mounir je poneo kući nagradu iz Rio de Žaneira, pobedivši Difera iz Južne Koreje u finalnoj rundi.\nPobednici nacionalnih Cyphera imaće priliku da se takmiče na jednom od šest globalnih kvalifikacionih turnira sa ciljem da stignu do Svetskog finala. Info: redbullbcone.com.\nPosle završetka Cypher turnira, sezona će biti nastavljena kvalifikacijama od juna do septembra, kulminirajući desetim Svetskim finalom krajem novembra. Finale Istočne Evrope biće u Ukrajini, a Zapadne – u Italiji. (danubeogradu.rs)\nTagovibg svaštara breakdance dub ples red bull skc vesti\nPrethodni Cristian Varela: retro vinil spektakl 8. marta\nSledeći Zvezdara: Sretenjska revija na ledu


Sombor dobio prvih 100 reciklažnih kontejnera za odlaganje stakla - Agro TV\nPočetna Agro svet Sombor dobio prvih 100 reciklažnih kontejnera za odlaganje stakla\nSombor dobio prvih 100 reciklažnih kontejnera za odlaganje stakla\nGradonačelnik Sombora Antonio Ratković i član Gradskog veća za oblast komunalne delatnosti i investicija Miroslav Kovačić posetili su Reciklažni centar JKP „Čistoća“ Sombor u koji je stiglo prvih 100 kontejnera za odlaganje staklene ambalaže.\nNabavka kontejnera deo je projekta „Upravljanje staklenom ambalažom na Zapadnom Balkanu“, koji je pokrenula Nemačka razvojna saradnja – GIZ, u saradnji sa operaterima ambalažnog otpada – kompanijama Sekopak, Pakomak i Ekopak. Projekat se sprovodi u Srbiji, Severnoj Makedoniji i Bosni i Hercegovini i implementiraju ga NALED, Regionalna razvojna agencija Hercegovine (REDAH) i Zajednica jedinica lokalnih samouprava (ZELS) iz Severne Makedonije.\n– Grad Sombor i Grad Niš su jedini gradovi koji su prepoznati kroz ovaj pilot projekat. U gradu će, pored ovih 100 kontejnera koji su stigli, stići još 50, tako da očekujemo da u januaru krenemo i sa postavljanjem. Očekujemo posle praznika da stigne i vozilo i da ovih 150 kontejnera bude postavljeno kako u gradu tako i u svih 15 naseljenih mesta i prigradskim naseljima. Svakako, cilj celog projekta je da se prikupljanje staklene ambalaže poveća za 20% – istakao je gradonačelnik Ratković.\nProjekat „Upravljanje staklenom ambalažom na Zapadnom Balkanu“ sprovodi se u Srbiji, Severnoj Makedoniji i Bosni i Hercegovini sa ciljem da se poveća količina prikupljene i reciklirane staklene ambalaže za 20%. Grad Sombor i Grad Niš su odabrani u okviru projekta kao prvi gradovi u Srbiji u kojima će biti postavljeni reciklažni kontejneri za staklenu ambalažu.


Vakcinacija u Vučju punom parom\nIzvor: JUGpress.com, 22.Jan.2021, 17:42\nDom zdravlja u Vučju je jedan od šest otvorenih punktova za masovnu vakcinaciju na teritoriji grada Leskovca. U ovom objektu su od početka sprovođenja ovog postupka do petka, 22. januara, vakcinisane 233 osobe. Gradonačelnik Goran Cvetanović kaže da najveće interesovanje za imunizaciju, nakon Leskovca, vlada u Vučju.\n„Verujem da ćemo uskoro ovo teško vreme ostaviti iza nas, ali je sada vreme da zaštitimo svaki život što ćemo i uraditi primanjem vakcine. Veoma sam ponosan na funkcionisanje čitavog sistema i organizaciju procesa imunizacije, kao i na zdravstvene...\n00:41: Zicer koji je odlučio VIDEO\n00:39: POSLANICI BiH USVOJILI IZMENE ZAKONA: Hoće da se vakcine direktn...\n00:38: Lajčak: Mapa pogrešno protumačena, postoji linija koja razdvaj...\n00:33: Kaća Grujić pred utakmicu Crvene zvezde javno poslala JAKU PORU...


ODRŽANA PRVA JAVNA RASPRAVA O ZAKONU O FINANSIRANJU JEDINICA LOKALNE SAMOUPRAVE\nU multimedijalnoj sali Općine Gračanica, 5. juna/lipnja održana je javna rasprava o prijedlogu radnog materijala Zakona o finansiranju jedinica lokalne samouprave. Riječ je o prvoj od sedamnaest javnih rasprava koje će se u narednom periodu održati u općinama i gradovima širom BiH, a na kojima će biti predstavljena predložena zakonska rješenja koja imaju za cilj unapređenje rada i funkcioniranja jedinica lokalne samouprave u Bosni i Hercegovini. Javne rasprave su dio projektne komponente „Načelnici za razvoj lokalne samouprave", koju u okviru projekta „Doprinos ustavnoj reformi BiH", podržanog od strane Švicarske agencije za razvoj i saradnju, implementiraju Savez općina i gradova FBiH i Savez opština i gradova Republike Srpske.\nNa javnoj raspravi govorili su Nusret Helić, načelnik Općine Gračanica, Ivan Matešić, član ekspertne grupe i pomoćnik ministra pravde FBiH, Radinka Dujak, predsjednica Komisije za ekonomski razvoj općina i gradova i finansije pri Savezu općina i gradova FBiH (SOGFBiH), Dženita Kovačević, viši saradnik za finansije pri SOGFBiH i Amir Kupusija, voditelj projekta (SOGFBiH).\nNačelnik Općine Gračanica je naglasio da je specifičnost ovakvog načina predlaganja zakona ta što dolazi obrnutim redoslijedom - od nižih ka višim nivoima vlasti i što dolazi od ljudi iz prakse i na osnovu dugogodišnjeg iskustva. Prema njegovim riječima, cilj je neke sporne oblasti kvalitetnije regulisati i poduzeti sve da se predložena zakonska rješenja nakon provedenih javnih rasprava što prije nađu u parlamentarnoj proceduri.\nPrisutni su imali priliku uputiti primjedbe, sugestije i prijedloge na ponuđeni radni materijal zakona, koje će biti razmotrene i uvrštene u konačnu verziju koja će biti upućena u dalju proceduru. Zadatak načelnika u narednom periodu je da se posvete zagovaranju predloženih zakonskih rješenja i politika pred entitetskim i državnim vlastima.\nZakon o finansiranju jedinica lokalne samouprave o kome se raspravljalo u Gračanici jedan je od 5 zakona i 2 politike koje se sprovode u sklopu projekta.\nSljedeća javna rasprava o Zakonu o finansiranju jedinica lokalne samouprave će se održati u Tomislavgradu 03.07.2013. godine.\nPetak, Juni 7, 2013. godine


Saradnja Vojvodine i Republike Srpske ima životnu snagu i potencijal - Skupština Autonomne Pokrajine Vojvodine\n28. 11. 2019.Saradnja Vojvodine i Republike Srpske ima životnu snagu i potencijal\nBanja Luka/Novi Sad, 28. novembar – Delegacija Skupštine AP Vojvodine, predvođena predsednikom Skupštine APV Ištvanom Pastorom, razgovarala je danas u Banja Luci sa predsednikom Narodne skupštine Republike Srpske Nedeljkom Čubrilovićem o nastavku produbljivanja partnerskih i prijateljskih odnosa dva parlamenta i daljem jačanju dobre saradnje između AP Vojvodine i Republike Srpske.\nSastanku u Narodnoj skupštini Republike Srpske prisustvovali su i pokrajinski poslanici i šefovi poslaničkih grupa Milenko Jovanov i Pavle Budakov, poslanik i predsednik Odbora za evropske integracije i međuregionalnu saradnju Dmitar Stanišić i generalni sekretar Skupštine APV Nikola Banjac, kao i šefovi poslaničkih klubova i poslanici u Narodnoj skupštini Republike Srpske Igor Žunić, Maksim Skoko i Siniša Bundalo.\nPredsednik Pastor istakao je na sastanku izrazito zadovoljstvo zbog dosadašnjih dobrih odnosa APV i Republike Srpske, dodajući da ga posebno raduje uspešna i produktivna saradnja stručnih službi, koja daje konkretne rezultate za unapređenje rada oba parlamenta. On se zahvalio predsedniku Čubriloviću na sadržajnom sastanku i naglasio da je saradnja Vojvodine i Republike Srpske puna živnotne snage i potencijala.\n„Ovo nije međuregionalna saradnja, ovo je saradnja nas samih sa sobom. Iz tog razloga su ton razgovora, namere, stremljenja i nadanja drugačiji. Problemi, ambicije i namere su potpuno podudarne i iste. Veoma je značajna povezanost ljudi na našim prostorima i to je osnova koja potvrđuje da smo, ne u međunarodno-pravnom smislu, ali u suštinskom smislu jedan entitet“, rekao je Pastor.\nOn je podsetio da parlamenti sa aspekta svojih nadležnosti ne mogu povlačiti operativne poteze, ali je njihova saradnja značajna zbog toga što daje institucionalni okvir.\n„Obostrano smo se obavezali da ćemo učiniti sve da konkretni projekti budu realizovani na nivou individualnih i privatnih ideja u sferi biznisa ili drugim oblastima“, istakao je Pastor. On je rekao da je u planu da se saberu svi dosadašnji sadržaji i konkretni rezultati, čime bi pokazali životnu snagu saradnje Narodne skupštine Republike Srpske i Skupštine Autonomne pokrajine Vojvodine.\nPredsednik Čubrilović je rekao da je ova saradnja bazirana na Spepcijalnim i paralelnim vezama Republike Srpske i Republike Srbije, ali da je mnogo dublja i sadržajnija od toga, da je karakterišu i lične i porodične veze, kao i da Republiku Srpsku i Vojvodinu povezuju brojni studenati iz Srpske koji studiraju u Novom Sadu. On je dodao i da je veoma značajna saradnja privrednika, kao i da u toj i svakoj drugoj saradnji ključnu važnost ima izgradnja autoputeva u cilju zbližavanja građana i lakše i brže komunikacije.\n„Saradnja sa Skupštinom AP Vojvodine je na visokom nivou, ali treba stvoriti uslove da ona bude proširena i ubrzana posebno kada je reč o privredi i infrastrukturi. Razgovarali smo o Protokolu o saradnji koji je potpisan 2011. godine i razmenili mišljenje o mnogim pitanjima koja su važna za Republiku Srpsku i Vojvodinu, te građane sa obe strane granice“, rekao je predsednik Čubrilović na konferenciji za novinare nakon sastanka. On je istakao da su dogovoreni i sledeće koraci koji će biti realizovani putem Grupe prijateljstva i odbora dve skupštine.\nČubrilović je podsetio da je saradnja Republike Srpske i Vojvodine otpočela još devedesetih godina prošlog veka u oblasti visokog obrazovanja.\n„Novi Sad, Vojvodina i Srbija su tada dali kadar da održe visokoškolske ustanove u Srpskoj. Medicinski fakultet u Foči je najbolji primer, a on je danas respektabilna visokoškolska ustanova. U prilog toj činjenici govori da na svako slobodno mesto za upis imaju četiri kandidata. Neko ko ima takav resurs sigurno ima i kvalitetan kadar koji izlazi sa diplomom te ustanove“, istakao je Čubrilović.\nDogovoreno je da bi krajem fabruara trebalo da bude održan novi sastanak na nivou Grupe prijateljstva na kojem će biti razgovarano o proširenju ili modifikaciji sporazuma o saradnji jer se pojavljuju nove ideje koje nude i nove šanse.\nTokom susreta, bilo je reči i o nedavnom susretu predsednika parlamenata zemalja Zapadnog Balkana i zemalja članica Višegradske grupe u Budimpšeti kojem su prisustvovala oba predsednika parlamenata.\nSkupština AP Vojvodine i Narodna skupština Republike Srpske potpisale su 2011. godine Protokol o namerama, dok je 2017. godine potpisan Memorandum o saradnji stručnih službi dva parlameta. Takođe, 2017. godine potpisan je i Protokol o saradnji između APV i Republike Srpske.


Šarenić: Male sredine imaju potencijal za rast\n06.11.2018. / 7:30\nBANJALUKA, Ministar nauke i tehnologije Republike Srpske Alen Šeranić rekao je da je Srpska skromna inovatorska zajednica, ali da je praksa pokazala da potencijal za rast imaju male sredine, gdje je prisutna industrijska raznovrsnost.\n“Ovo se, prije svega, odnosi na sektor informacionih tehnologija, metaloprerađivačku industriju i kreativnu ekonomiju /marketing, arhitektura, umjetnost i zanatstvo, dizajn, inovacije i drugo/“, rekao je Šeranić u Sarajevu na Trećoj konferenciji između Kine i zemalja centralne i istočne Evrope po dnazivom “Inovacije i saradnja” /Innovation and Cooperation & Sarajevo Unlimited 2018/.\nOn je, tokom panel-diskusije o značaju interakcije akademske zajednice, poslovne zajednice i institucija za razvoj ekonomije, naglasio da postoji veliki potencijal u ovim poljima, te da je samo potrebna agillnost i spremnost za promjene da bi se pratili globalni trendovi.\nŠeranić je dodao da ova konferencija predstavlja dobar primjer povezivanja različitih branši, saopšteno je iz resornog ministarstva.\nUčesnici i gosti ovogodišnje konferencije, koja je počela juče i trajaće do srijede, 7. novembra, su predstavnici Kine plus 16 zemalja centralne i istočne Evrope. Srna\nTagovi: Alen Šeranićekonomijakinarazvojrepublika srpska


Nesvakidašnji događaj u Prokuplju - Topličke Vesti | Topličke Vesti\tNesvakidašnji događaj u Prokuplju - Topličke Vesti\nNesvakidašnji događaj u Prokuplju\nAutor Ekipa Topličkih Vesti 1 дец 2017\nPROKUPLJE- Koncert svetski poznatog virtouza na harmonici Dušana Sekulića i njegovog benda „Akordian fantas bend“ ispunio je salu Doma kulture u Prokuplju do poslednjeg mesta. Koncert je bio humanitarnog karaktera i deo je turneje pod nazivom „Ljubav nije samo reč“, a Prokuplje je bilo 14 grad u svetu u kome je Dušan Sekulić nastupio sa ovim repertoarom.\nNa koncertu je nastupilo desetak izvođača, a u centru pažnje je bio Dečiji hor „Sanjalice“, koji je ispratio poslednje numere.\nDirigent ovog hora Sanja Stojković je istakla da su deca veoma zadovoljna što su učestvovala u ovoj lepoj muzičkoj akciji.\n-Oduševljeni su što su imali priliku da budu na sceni sa ovakvim muzičarem. Ovaj nastup će poput nagrada, koje su ih podsticale, učiniti isto. On je trenutno njihov najvažniji motiv, koji im kaže da budu bolji nego što sada jesu, naglasila je Stojković.\nOna je dodala da novac od prodatih ulaznica ide za opremanje Dečijeg hora „Sanjalice“ i kupovinu sprava za decu sa posebnim potrebama u Bjeljini, rodnom mestu Dušana Sekulića.\nU maestralnom izvođenju numera iz svih muzičkih žanrova ovog svetski poznatog izvođača, prokupačka publika je vidno uživala i još jednom poikazala svoju humanost i spremnost da pomogne onima kojima je pomoć potrebna.\nSekulić je ovom prilikom istakao da je na harmonici svaki muzički žanr izazov i da je najviše vole u Srbiji i Rusiji.\n-Trudim se da harmoniku prikažem u drugom svetlu. Ovaj instrument doživljava ekspanziju i kroz različite muzičke žanrove u stanju je da očara i odvede slušaoce u čarobni muzički svet, rekao je Dušan Sekulić.\nKratak url URL: http://toplickevesti.com/?p=72645\n1 дец 2017. Komentari na vestima starijim od 7 dana su zatvoreni RSS 2.0.


Nećemo dozvoliti formiranje države na sjeveru Sirije\nErdogan: Nećemo dozvoliti formiranje države na sjeveru Sirije\nErdogan je istakao kako je EU obećala od 1. jula obezbijediti tri milijarde eura za pomoć sirijskim izbjeglicama u Turskoj, no, kazao je kako je do sada stiglo svega 677 miliona dolara\nEtem Geylan | 24.12.2016\nISTANBUL (AA) - Predsjednik Republike Turske Recep Tayyip Erdogan izjavio je danas u Istanbulu kako Turska na sjeveru Siriji želi regiju očišćenu od terorizma, te da u toj regiji neće dozvoliti formiranje bilo kakve države, javlja Anadolu Agency (AA).\nErdogan je u Istanbulu prisustvovao generalnoj skupštini Turskog ureda za vanjsku trgovinu (DEIK), gdje se osvrnuo na aktuelna dešavanja u Turskoj, kao i u regiji.\nIstakao je kako je Evropska unija (EU) obećala od 1. jula obezbijediti tri milijarde eura za pomoć sirijskim izbjeglicama u Turskoj, no, kazao je kako je do sada stiglo svega 677 miliona dolara.\nPodvukao je kako se ne radi o novcu koji ulazi u turski budžet, već o sredstvima koja će biti direktno proslijeđena humanitarnim organizacijama.\n"Gdje su tri milijarde eura koje su obećali? Nema ih. Osim toga, budžeti i BDP ovih zemalja su mnogo veći nego kod nas. Zašto ne dolaze? Jer oni nemaju takvu vrstu brige. Kod njih ne postoji briga za čovjecanstvo, niti briga o žrtvama i potlačenima. Turska je ta koja o njima brine", kazao je Erdogan.\nPodsjetio je da je njegova zemlja do danas za potrebe izbjeglica izdvojila 20 milijardi dolara, te naglasio kako to nije mala cifra.\n"Gdje je Zapad? Gdje je taj bogati Zapad? Gdje je briga o ljudskim pravima? Kada je jedna životinja ugrožena naftom dižete svijet na noge. Na Sredozemlju je u 2016. godini poginulo blizu šest hiljada ljudi. Da li vas je briga za to? Ured za izbjeglice izdao saopćenje. Šta ima od toga? Kakve su mjere poduzete? Nema ih!", rekao je Erodgan.\nOsvrnuo se na situaciju na sjeveru Sirije, te kazao kako Turska od početka naglašava da tu želi jednu regiju očišćenu od terorizma.\n"To tražimo od početka. Ako to ne uradimo, Gaziantep je uvijek u opasnosti, Kilis i Sanliurfa također. No, šta je zapravo cilj nekih? Formirati državu na sjeveru Sirije. Neka se zna, nećemo dozvoliti da se formira jedna takva država", poručio je turski predsjednik Recep Tayyip Erdogan.\nRecep Tayyip Erdogan Sirija Turska\nAmbasade Njemačke i Francuske također saopćile da će se pridržavati Bečke konvencije u slučaju "Kavala"\nTurske snage neutralizirale pet terorista PKK/YPG-a na sjeveru Sirije\nNa jugoistoku Turske neutralizirano dvoje terorista PKK-a


Centar za sprečavanje nesreća CSN, 22. juna 2015 godine. organizuje stručno usavršavanje Upravljanje prostorima za igru dece po programu britanskog Kraljevskog udruženja za sprečavanje nesreća (RoSPA).\nStručno usavršavanje Upravljanje prostorima za igru dece namenjeno je zaposlenima u organizacijama i institucijama koji su prema srpskom standardu SRPS 1176:2013 prepoznati kao vlasnici, odnosno rukovaoci prostora za igru dece, tačnije:\nTop menadžmentu (funkcioneri u lokalnoj samoupravi, direktori JKP, drektori škola, predškolskih ustanova, vlasnici i direktori firmi koje se bave proizvodnjom i/ili prodajom opreme za igru dece …).\nLinijskom rukovodstvu (rukovodioci u službama projektovanja, nabavke, kontrolisanja, održavanja).\nZaposlenima u službama projektovanja, nabavke, kontrolisanja, održavanja,\nLicenciranim inženjerima (odgovorni projektanti, izvođači radova, nadzori).\nPolaznici usavrašavanja stiču kompetencije za upravljanje prostorima za igru dece u skladu sa zahtevima standarda SRPS EN1176:2013 i dobijaju uverenje o stručnom usavršavanju.\nZAŠTO JE POTREBNO STRUČNO USAVRŠAVANJE?\nPridruživanjem Srbije Europskoj uniji dolazi do značajnih promena i novog pristupa i zahteva prema obavezama vlasnika/rukovaoca, koji pored moralne podrazumevaju i finansijsku i pravnu, odnosno krivičnu ovornost.\nVlasnik prostora za igru, odnosno odgovorno lice, odgovoran je za bezbednost dece i drugih korisnika na prostoru za igru, ispravnost rekvizita, dodatne opreme, pratećih sadržaja, kao i stanja čitavog prostora uključujući vegetaciju, staze, infrastrukturu i dr.\nZakonska regulativa i standradi nalažu izradu, posedovanje i vođenje odgovarajuće dokumentacije od kojih izdvajamo: projekat prostora za igru, sertifikate ugrađenih rekvizita koji se odnose na standarde, izveštaj o prvom postinstalacionom pregledu i ostalim inspekcijskim pregledima koji se realizuju tokom upotrebe.


Mrkić o SSP\nSpoljnu politiku uskladiti sa evropskom Stupanjem na snagu Sporazuma o stabilizaciji i pridruživanju između EU i Srbije praktično smo postali pridruženi član, izjavio je ministar spoljnih poslova Ivan Mrkić i dodao da je time počeo da teče režim koji u SSP-u postoji i sva pravila koja se u tom sporazumu podrazumevaju.\nOn je za dnevni list "Blic" rekao da je najzanimljivija novina koja proističe iz stupanja na snagu S SP obaveza da Srbija uskladi stavove u spoljnoj politici sa zajedničkim stavovima EU, ukoliko oni postoje.\nNavodeći da EU kroz mehanizam zajedničke spoljne politike koju personalizuje Ketrin Ešton zauzima stav o svim značajnim svetskim pitanjima - krizama, dogovora, klimatskim promenama..., on je objasnio da se pridružene članice izjašnjavaju o onome o čemu se punopravne članice prethodno dogovore.\n"Gotovo uvek smo saglasni sa zaključcima i mnogo puta se automatski pridružujemo", rekao je Mrkić i dodao da ukoliko nas se neka tema direktno tiče, onda se o tome razgovara.\nOn ističe i da nema opredeljivanja kada je reč o pitanjima o kojima nema jedinstva.\nKao primer, Mrkić je naveo da su u maju, članice, 16 sati razgovarale o situaciji u Siriji i da se na kraju nisu dogovorile.\nOn navodi da često oko kriza ili sukoba nema jedinstvenog stava i da tada nije važno kakav je naš.\n"Naravno, mi smo protiv sankcija i ratova jer smo i sami kroz to prošli, ali kada se izjašnjava o političkoj deklaraciji, onda se ocenjuje njen tekst", rekao je Mrkić.\nMrkić je ocenio i da je jedno bila priprema, a da je drugo kada se čitav kompleks saglasnosti koji u SSP-u postoji prelije na Srbiju.\nOn je naveo da će stupanjem na snagu SSP biti obrazovana tela koja će pratiti sprovođenje sporazuma, a u kojima će predstavnike imati Srbija i EU - Savet, Odbor, kao i Parlamentarni odbor za stabilizaciju i pridruživanju.\nSporazum o stabilizaciji i pridruživanju između EU i Srbije stupio je juče na snagu, budući da je EU 24. jula izvestila Srbiju da je okončan postupak ratifikacije sporazuma u državama članicama.


OPENS DONACIJA I POTPISIVANJE PROTOKOLA O SARADNJI SA CRVENIM KRSTOM - OpeNS\n24 Jun/2020 Objavio Info OpensObjavljeno u Vesti\nJuče su u prostorijama Crvenog krsta u Novom Sadu Omladinski savez udruženja „Omladinska prestonica Evrope Novi Sad – OPENS2019“ i Crveni Krst Grada Novog Sada potpisali protokol o saradnji. Ovom prilikom je Nataša Igić, koordinatorica za saradnju sa institucijama ispred OPENS-a uručila donaciju Draganu Laziću, sekretaru Crvenog krsta Grada Novog Sada, automatski spoljašnji defibrilator (AED).\nOPENS, naročito kroz rad njenih organizacija osnivača, već dugi niz godina aktivno sarađuju sa Crvenim krstom Novog Sada. Kroz prethodne tri godine ostvario je saradnje, uspostavljene modelom održivosti, sa mnogobrojnim institucijama, organizacijama i udruženjima, kako kroz zajednički rad, tako i kroz podršku istih.\nNakon završenog protokola i donacije automatskog spoljašnjeg defibrilatora, volonteri Crvenog krsta demonstrirali su upotrebu lutke za pružanje prve pomoći.\nČitav događaj ispraćen je od strane lokalnih medija, kao i javnog servisa Radio – televizije Vojvodine.


UPRAVLJAČKA JEDINICA SMCU3 - Audiohms\nMikrostep upravljačka jedinica SMCU3 se koristi za upravljanje lakih CNC mašina (za odradu drveta i lakih metala, koordinatno bušenje, graviranje, gasno sečenje, sečenje vodenim mlazom i sl.).\nSMCU3 je 4-osna upravljačka jedinica za upravljanje koračnim motorima. Upravljačka jedinica može da se konfiguriše za upravljanje od 1 do 4 ose. U upravljačku jedi-nicu SMCU3 su ugrađena 4 (opciono 1-4) mikrostep drajvera MST-107, ulazno izlazna kartica IO4 i modul za napajanje sa ugrađenom motorskom kočnicom PSB-1.\nNa priključnom panelu nalaze se konektori za povezivanje koračnih motora, 5 krajnjih prekidača, analogni izlaz, kao i centornics (IEEE1284) konektor za vezu upravljačke jedinice sa PC racunarom. Za vezu sa PC računarom koristi se standardni printer kabl.\nSMCU3 Uputstvo za upotrebu\nOpis - funkcija Broj pina sa strane\nPC-a (DB25) Tip linije sa strane PC-a Napomena\nBroj osa 1 – 4\nStruja po osi 7,5 A max (podešavanje pomoću eksternog otpornika)\n- analogni izlaz 0–5 V ili 0–10 V\n- 2 relejna izlaza 220 VAC / 5A max


LUKSEMBURG – Evropska investiciona banka (EIB) I Kancelarija Ujedinjenih nacija za projektne usluge (UNOPS) potpisali su okvirni sporazum za pomoć vladama da bolje odgovore na vanredne situacije i prirodne katastrofe.\nU skladu sa evropskim konsenzusom o razvoju i ciljevima održivog razvoja Ujedinjenih nacija, sporazum će olakšati globalnu saradnju u smislu reagovanja u vanrednim okolnostima kao što je trenutna kriza Kovid-19, navodi se u saopštenju EIB-a, dostavljenom Tanjugu.\nUNOPS i EIB, kako se dodaje, radiće zajedno na targetiranim izazovima održivog razvoja, uključujući klimatske promjene, kao i na jačanju zdravstvenih sistema i unapređenju regionalne integracije kako bi se generisao ekonomski rast.\nOvo je prvi operativni sporazum ove vrste potpisan između EIB-a i agencije UN-a, koji je uslijedio nakon memoranduma o razumjevanju potpisanog 2016. godine i koji se fokusirao na ulaganja u održivu infrastrukturu.\nSporazum su potpisali predsednik EIB-a Verner Hojer i podsekretarka i izvršna direktorka UNOPS-a, Grete Faremo, na ceremoniji koja je zbog strogih Kovid mjera socijalnog distanciranja održana onlajn.


Predsjednik Vuković u posjeti kompaniji Kristal, Vitez – Vanjskotrgovinska komora BiH\nPredsjednik Vuković u posjeti kompaniji Kristal, Vitez\nPredsjednik Vanjskotrgovinske/Spoljnotrgovinske komore Bosne i Hercegovine dr.sc. Vjekoslav Vuković posjetio je danas kompaniju Kristal d.o.o., Vitez i tom prilikom se upoznao sa aktuelnim stanjem u kompaniji ali i planovima za budućnost.\nKompanija Kristal pod ovim imenom posluje već 25 godina. Počevši s malom staklarskom radionicom, zatim veleprodajom stakla i pratećih materijala u toj djelatnosti i prvim počecima izrade termo-izolacijskog stakla, došlo se do toga da je Kristal danas jedno od vodećih preduzeća u staklarskoj djelatnosti Bosne i Hercegovine i zemljama regiona, a što dokazuje i značajan rast izvoza.\nKompanija je smještena na oko 12 000 m2 površine i trenutno zapošljava oko 300 radnika od kojih je veliki broj mladih. U vlasništvu ima još dvije sestrinske firme, Kristal Transport i Kristal Glass u Evropskoj uniji. Godišnje, u proizvodnji obradi i u prodaji distribuira oko 800 000 m2 stakla.\nKako bi se obezbjedio visok kvalitet, precizna obrada i pouzdana usluga proizvoda, vrše se redovna istraživanja tržišta i investiranje u kvalitetnu i sofisticiranu opremu, te kontinuiranu edukaciju kadrova. Kompanija posjeduje vlastiti ispitni i testni centar. Među brojnim proizvodima i uslugama koje kompanija Kristal pruža nalaze se i stakla za jahte, kao i izrada digitalnog printa na staklu.\nPredsjednik Vuković je tokom sastanka sa menadžmentom kompanije predstavio planirane aktivnosti Komore koje će biti fokusirane na unapređenje izvoza i otvaranje novih tržišta, kao i kreiranje povoljnijeg poslovnog ambijenta i uslova poslovanja, a samim tim i jačanje konkurentnosti bosanskohercegovačkih kompanija.


Biznis adresar >> Kontakt i cenovnik\nCenovnik mini sajtova\nMINI SAJT VAŠE FIRME U BIZNIS ADRESARU\nBesplatno tokom promotivnog perioda!!!\nMogućnost zakupa dodatnog reklamnog prostora\nOtvaranje naloga >>\nZa upis u biznis adresar, izmenu podataka, naručivanje i obnovu mini sajta i oglasa, neophodno je da se ulogujete na svoj nalog.\nAko već imate nalog, unesite korisničko ime i lozinku (oba polja su obavezna), pa kliknite na dugme "Logovanje".\nZa sva pitanja i pomoć u naručivanju i pripremi mini sajta i oglasa, na raspolaganju Vam je mail: svetlana.krstic@tehnicominformatika.com\nKontakt telefon: 018/550-713 (Sektor softvera), 063/438-651 (mobilni)\nTEHNICOM INFORMATIKA doo, Bulevar Svetog Cara Konstantina 80-84, 18000 Niš (Sektor finansija - telefon: 018/550-938)\nŽiro račun: 160-7341-72, Banca Intesa A.D.- Beograd; PIB: 100334655\nNAPOMENA: Nadležne službe Tehnicom Informatike zadržavaju pravo provere i brisanja sadržaja mini sajtova i oglasa, u smislu legalnosti i zaštite poslovnih interesa Tehnicom Informatike (nije dozvoljeno reklamiranje fiskalnih proizvoda drugih proizvođača). Za eventualna pitanja na raspolaganju Vam je mail: komercijala@tehnicominformatika.com


IX NAUČNO – STRUČNI SKUP „ISTORIJA MEDICINE, FARMACIJE, VETERINE I NARODNA ZDRAVSTVENA KULTURA“ | Radio Televizija F kanal\nIX NAUČNO – STRUČNI SKUP „ISTORIJA MEDICINE, FARMACIJE, VETERINE I NARODNA ZDRAVSTVENA KULTURA“\noktobar 12, 2017\tKultura ostavite komentar\nNaučno-stručni skup, deveti po redu, pod nazivom „Istorija medicine, farmacije, veterine i narodna zdravstvena kultura“ održan je u Zaječaru. Na otvaranju skupa u galeriji zaječarskog arhiva prisutnima su se obratili diektor Istorijskog arhiva „Timočka krajina“ Velibor Todorov, doktor Petar Paunović, direktor Rajačke škole zdravlja, kao i direktor Specijalne bolnice za rehabilitaciju Gamzigrad doktor Rade Kostic. Ovaj naučno stručni skup je medjunarodnog karaktera a pored gostiju iz Srbije tu su i gosti iz Bugarske, Crne Gore, Hrvatske, Makedonije. Deveti sastanak istoričara medicine i zdravstvene kulture je od izuzetnog značaja, istaknuto je na otvaranju.\n„ Ovaj sastanak je dao veliki doprinos izučavanju lokalne istorije medicine i zdravstvene kulture i imamo oko 3 000 stranica štampanog materijala. Mi već 3 godine imamo obavezne teme o velikom ratu, tako da će i ove godine biti teme o proboju Solunskog fronta i na taj način ćemo dati doprinos istoriji srpskog saniteta. Ovde mogu da se čuju stvari koje nikada do sada nisu objavljene u Srbiji. Jedan referat će govoriti o psihičkim poremećajima kod vojnika i stanovništva u vezi sa ratovanjem. Rajačka škola zdravlja je stalni saosnivač ovog sastanka sa Istorijskim arhivom u Zaječaru i ja ću govoriti o temi u vezi zdravstvene kulture u selu Valakonje 80-tih godina prošlog veka”, istakao je učitelj zdravlja doktor Petar Paunović.\n“Ovaj naučno stručni skup je osnovan pre 9 godina, entuzijazmom nekoliko ljudi. Cilj je pre svega da otrgnemo od zaborava sve ono što je bilo vredno u zdravstvu, farmaciji i veterini i da tim primerom novim istraživačima i naučnim radnicima pokažemo da su i u prošlosti razne inovacije mogle da doprinesu razvoju nauke kako bi što bolje lečili i ljude i životinje. Ove godine prezentovano je 20 radova,” rekao je diektor Istorijskog arhiva „Timočka krajina“ Velibor Todorov.\nNakon svečanog otvaranja usledila je prezentacija radova, zatim diskusija, kao i promocija Zbornika radova sa VIII naučno-stručnog skupa. Organizatori IX naučno-stručnog skupa su Istorijski arhiv „Timočka krajina“ Zaječar, Institut za savremenu istoriju Beograd, Arhiv Srbije Beograd, Srpsko lekarsko društvo –podružnica Zaječar i Rajačka škola zdravlja.\nPrethodno Karate turnir OPEN KUP „ZAJEČAR“\nSledeće Bronzane medalje za karatiste…


Chigo CS-32H3A-VB125AY2G klima uređaj cena, cene Srbija, prodaja Beograd Novi Sad Niš\nChigo CS-32H3A-VB125AY2G klima uređaj cene\nEnergetski razred B/B (hlađenje/grejanje), Kapacitet hlađenja 3200 W, Kapacitet grejanja 3500 W, Kapacitet klime 12000 BTU, Maksimalan protok vazduha 500 m3/h, Jonizator Da, Nivo buke unutrašnje jedinice 32 - 40 dBA, Nivo buke spoljne jedinice 54 dBA, Gas R410A, Ostalo Auto restart funkcija, sleep mode., Dimenzije unutrašnje jedinice (ŠxVxD) 745 x 250 x 195 mm, CS32H3AVB125AY2G Dimenzije spoljnje jedinice (ŠxVxD) 700 x 225 x 500 mm... specifikacija\ncena od 25.990,00 do 29.890,00 din | prodavnica (3)\nKlima uređaj Chigo CS-32H3A-VB125AY2G 12000btu\nTesla TT35X81-12410A klima uređaj\nHisense Expert classic A 12K TD35VD1G klima uređaj\ncena od 28.269,00 din\nEPonuda nije internet prodavnica već Vam omogućava da brzo i lako nađete Chigo CS-32H3A-VB125AY2G klima uređaj po najjeftinijoj ceni. Naš cilj je da kupci budu što bolje informisani o ponudi Chigo klima uređaj CS-32H3A-VB125AY2G na tržištu Srbije. Vrlo lako nalazite željeni proizvod za kategoriju Klima uređaji cene, ne morate da lutate od sajta do sajta za Chigo Klima uređaji, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Chigo CS-32H3A-VB125AY2G klima uređaj sa PRODAVCEM. EPonuda ne može da garantuje potpunu tačnost specifikacije i slika za Chigo CS-32H3A-VB125AY2G klima uređaj. Pre kupovine, podatke za Chigo klima uređaj CS-32H3A-VB125AY2G proverite na sajtu PROIZVOĐAČA.


Provokacija Vljore Čitaku u Savetu bezbednosti – RTV SUNCE Arandjelovac\nHome » Srbija » Provokacija Vljore Čitaku u Savetu bezbednosti\nSrbija uslovljava dijalog uklanjanjem taksi, kazala je Čitaku na sednici SB UN u četvrtak i ponovila da je odluka o taksama direktan odgovor na “agresivnu i brutalnu” kampanju srpske vlade protiv Kosova, piše RTS.\n“Neprihvatljivo je da je Srbija pretvorila ovo telo u teatar koji je postao scena za Srbiju da priča svoju bajku svetu, izmišljanje priča u koji ne sami ne veruje”, rekla je Čitaku i dodala da su sednice izgubile svoju svrhu.\n“Želimo da razgovaramo o izgradnji konstruktivnog odnosa među susedima kao ravnopravni, ali tu leži problem, Srbija se protivi ideji da je Kosovo ravnopravno, zato stalno stvaraju drame”, kaže Čitaku.\nOsvrnula se i na nedavnu odluku Prištine o Trepči optuživši Beograd “neokolonijalnu” reakciju.\n“Argumenti Prištine neprihvatljivi”\nMinistar spoljnih poslova Srbije Ivica Dačić kaže da se argument Prištine da je ovaj potez, uvođenje taksi, usledio kao kontramera zbog politike Srbije koju oni karakterišu kao “agresivnu” – ne može prihvatiti.\nDačić ističe i da je za svaku osudu izjava Ramuša Haradinaja u kojoj optužuje Unmik i generalnog sekretara UN za pisanje “lažnih izveštaja”, kao i odluka o prekidu saradnje sa Misijom najviše međunarodne organizacije.\n“Podsetiću da je Haradinaj, tokom sastanka sa najvišim zavničnicima EU, optužio i EU da je ‘ubila dijalog’ “, naveo je Dačić.\n“Ako već Srbija otplaćuje te dugove, kako onda Kosovo nije deo Srbije”, upitao je Dačić.\nPrevious: SB UN: Zapad za ukidanje UNMIK-a, Kina i Rusija protiv\nNext: Odžu i Pejdžu zbog Kupa srpski pasoši


Narodna stranka: Atlagić vređao Kovačevića i Jeremića, na istom zadatku kao Aca Lukas\nBeta 11. novembra 2020. 12:50\nNarodna stranka (NS) danas je najoštrije osudila „uvrede i laži“ koje je poslanik SNS-a Marko Atlagić na sednici Skupštine Srbije u utorak izrekao na račun potpredsednika Narodne stranke Siniše Kovačevića i predsednika te stranke Vuka Jeremića.\n„Uličarskim manirom iznošenja bestijalnih uvreda i laži napadnuti su ljudi koji nisu bili prisutni. Atlagić je tokom rasprave o budžetu pročitao napisani pamflet koji je dobio i zlouopotrebio je skupštinsku govornicu uz dozvolu predsednika parlamenta Ivice Dačića“, navodi se u saopštenju Narodne stranke.\n„Profesoru Atlagiću, čini se, neko mora da napiše i uvrede kojima će zasuti političke protivnike predsednika Srbije Aleksandra Vučića, jer se profesor slabije snalazi na terenu koji podrazumeva i nešto više od arlaukanja u skupštini, po kojem je postao čuven“, ocenjeno je u saopštenju.\nNS navodi da „Altagić, kao i svi glasnogovornici vlasti, od premijerke i ministara do pevača Ace Lukasa, govore ono što Vučić misli“.\n„Prostačko i uličarsko ponašanje Atlagića pokazalo je da nije važno ko je predsednik Skupštine i da je potpuno svejedno da li se on zove Ivica Dačić ili Maja Gojković“, ocenila je NS.\nPovodom Atlagićeve tvrdnje da je gradjanima „Vučić dao po 100 evra“, Narodna stranka je podsetila da su gradjani tu pomoć dobili iz državnog budžeta koji se puni tako što oni plaćaju porez, a da predsednik Srbije niti je dao svoj novac, niti je nadležan za isplatu pomoći gradjanima.


Nelt Crna Gora - Montenomaks C&L dobitnik nagrade UPCG za brigu o životnoj sredini\nKompanija Montenomaks C&L je dobitnik nagrade za brigu o životnoj sredini Unije poslodavaca Crne Gore, u kategoriji srednjih preduzeća.\nSvječana dodela nagrada Unije poslodavaca Crne Gore za društveno odgovorno poslovanje u 2018. održana je 14. decembra u hotelu Hilton u Podgorici.\nIspred kompanije Montenomaks C&L, nagradu je primio Radovan Radulović, izvršni direktor. Riječi zahvalnosti je uputio svim zaposlenima na doprinosu ostvarenju ciljeva u oblasti zaštite životne sredine, čiji je rezultat, između ostalog, i ova prijestižna nagrada.\n„Montenomaks ostvaruje uspjehe u oblasti društveno odgovornog poslovanja, s obzirom na to da je ovo drugo priznanje Unije poslodavaca Crne Gore koje je dobio. Prvo, u oblasti brige o zaposlenima, kompaniji je dodeljeno 2016. godine“, ističe Radulović.\nSuzana Radulović, generalna sekretarka UPCG, istakla je da društveno odgovorno poslovanje u najvećoj meri prihvataju i praktikuju velike kompanije, naročito globalne.\n"Ipak, iz godine u godinu, takva praksa postaje sve zastupljenija i među malim i srednjim preduzećima, koja neretko postaju lideri inovativnog pristupa u primeni principa DOP", zaključuje ona.


Reporteri bez granica: Bosanske vlasti da zaštite novinare\n"Reporteri bez granica" pozivaju bosanske vlasti da uspostave efikasne mjere zaštite novinara, nakon što su dva fudbalska navijača prijetila ubistvom osoblju radio stanice 27. septembra ukoliko sa svog web site ne uklone objavljenu priču, stoji u saopštenju ove organizacije.\n"Ovim ekstremno nasilnim napadom i prijetnjama novinaru i njegovoj porodici pređena je linija" rekla je Pauline Ades-Meveel, šefica deska za Evropsku Uniju i Balkan.\n"Konstatujući da je jedan od počinilaca prošlogodišnjeg brutalnog napada na Vladimira Kovačevića još na slobodi, pozivamo na efikasne mjere zaštite i sudske procedure protiv svih koji narušavaju slobodu informiranja i promovišu auto-cenzuru u Bosni i Hercegovini. Lokalne fudbalske asocijacije i klubovi također moraju osuditi ovo neprihvatljivo ponašanje."\n"U Bosni i Hercegovini koja je rangirana na 63. mjestu indeksa Slobode medija u svijetu novinari su mete zbog njihovog etničkog porijekla kao i sadržaja koji proizvode.", stoji u saopštenju.\nVerbalni napad i prijetnje uredniku portala Radio Sarajevo Almiru Sokoloviću* desili su se 27. septembra. Prema informacijama iz redakcije ovog medija novinar je prijetnjama njemu, njegovoj porodici i kolegama primoran da ukloni sadržaj sa web site-a Radija Sarajevo, te natjeran da zove i traži uklanjanje istog sadržaja sa drugih portala koji su ga prenijeli.\nRadilo se o vijesti iz Bjelorusije da je jedan navijač FK Sarajevo osuđen zbog posjedovanja kokaina.\n* U saopštenju Reportera bez granica navodi se da je žrtva napada bio novinar Faruk Vele što je Glas Amerike prvobitno i prenio. Nakon što je utvrđeno da se radi o drugom novinaru, ime u tekstu je izmijenjeno 02.10.2019. 11:55\nSarajevo: Protest novinara zbog napada na kolegu sa portala Radio Sarajevo


Gostujuće predavanje Majkla Kidinga\nU okviru Erasmus + projekta Jean Monnet Centar izvrsnosti "Izazovi politike proširenja - evropska vs. kineska diplomatija na Zapadnom Balkanu 2020-2023", studenti UDG-a će imati priliku da prisustvuju online predavanju profesora Majkla Kidinga (Michael Kaeding). Predavanje „The Future of Europe and external differentiation: EU agencies, the Western Balkans and Turkey“ će biti održano u četvrtak, 22. aprila 2021. godine u 18h posredstvom zoom linka:\nMeeting ID: 832 2183 4856\nMajkl Kiding je profesor za evropske integracije i politiku Evropske unije na Odjeljenju za političke nauke Univerziteta u Duisburg-Essenu u Njemačkoj. Takođe je gostujući saradnik na Evropskom institutu za javnu upravu (EIPA) u Mastrihtu i član Evropskog koledža i njemačko-turskog univerziteta u Istanbulu. Počasni je član odbora TEPSA (Trans European Polici Association) i njen prethodni predsjednik od 2016-2019. Njegovo istraživanje fokusira se na EU integracije i upravljanje, evropske institucije i tijela.\nPredavanje se organizuje u okviru predmeta Politika proširenja EU, na Humanističkim studijama.\nNosilac Jean Monnet Centara izvrsnosti "Izazovi politike proširenja - evropska vs. kineska diplomatija na Zapadnom Balkanu 2020-2023"je Ekonomski fakultet Univerziteta Crne Gore, dok je UDG jedna od partnerskih institucija na projektu. Više informacija možete naći na sajtu projekta: http://cepeuch.com/.


Na sednici Skupštine opštine: Rasprava mimo dnevnog reda musicloverparadise.com\nNa sednici Skupštine opštine: Rasprava mimo dnevnog reda\npetak, 22 decembar 2017 13:00\nNa sednici Skupštine opštine Bečej 14. decembra većina odbornika je za manje od pola sata usvojila, bez ijedne reči rasprave, izmene finansijskog plana Centra za socijalni rad, Gradskog muzeja i Narodne biblioteke zbog prethodnog rebalansa opštinskog budžeta, koji je usvojen u oktobru mesecu.\nCentru za socijalni rad će zbog izmena finansijskog plana za aktuelnu godinu pripasti 1,4 miliona dinara manje od planiranog – 950.000 dinara manje za rad Centra i pola miliona dinara manje za funkcionisanje Dnevnog boravka za decu i mlade sa smetnjama u razvoju.\nBečejski poslanici imenovali su i novog načelnika Štaba za vanredne situacije opštine, samostalnog policijskog inspektora Petra Lakova, umesto Gorana Korcebe.\nKratku diskusiju izazvalo je imenovanje diplomiranog inženjera geodezije iz Novog Sada Miraša Baturana za sekretara Komisije za planove, koji je i dosad bio član komisije. Imenovanje sekretara bilo je potrebno, jer je Mirjana Namačinski podnela ostavku na tu funkciju.\nOdbornik DZVM-a Ištvan Tari se raspitivao o biografiji kandidata u vezi sa mestom rođenja, aludirajući na to da ta osoba nije rođena u Bečeju, te je postavio pitanje gde se nalazi rodno mesto Baturana – u njegovoj biografiji se navodi opština Plužine, mesto Babići, a Tari je tvrdio da u Plužinama nema mesta Babići.\n„Želim samo da se informišem i mislim da i većina Bečejaca želi da zna ko odakle dolazi. To je jednostavno pitanje i ako je reč o predsedniku Komisije za planove, ta pitanja su razložna. To da neki ne žele da kažu gde su rođeni, njihov je problem. Ja samo postavljam pitanja“, rekao je Tari.\nInače, jednostavnom pretragom interneta može se utvrditi da se opština Plužine i mesto Babići (8 stanovnika) nalaze u Crnoj Gori.\nTariju je odgovorio predsednik Skupštine opštine Nenad Tomašević: „Gospodine Tari, ko o čemu, baba o uštipcima. Tako vi o rođenju i o mestima gde se ko rađa. Jednom prilikom sam vam rekao da ljudi mogu i u avionu da se rode, i na brodu. Ova komisija je uradila svoj posao u skladu sa zakonom, kao što se i očekuje od nje, a to je da proveri da li ti ljudi koji su kandidovani, zadovoljavaju sve zakonske uslove, imaju li licence itd. Komisija je utvrdila da je sve u skladu sa zakonom. Neko ko piše biografiju nije dužan da napiše mesto gde je rođen“.\nTomašević je dodao i da Tari, kao i dosad, nema šta da kaže o tačkama dnevnog reda skupštinskog zasedanja: „Ukoliko vas zanima tačno mesto i zaseok gde je ovaj čovek rođen, imate tu opštinu, možete da postavite odborničko pitanje. Mislim da je zaista manje važno gde je ko rođen i odakle dolazi za sve građane opštine Bečej, osim za vas, jer vi ionako nemate nijednu drugu temu kojom biste se bavili, nego samo time ko je Srbin, ko Mađar i odakle ko dolazi. Jer da imate, onda bi predmet vašeg interesovanja bio usmeren na dobrobit građana opštine Bečej.“\nMore in this category: « Budžetski inspektor kontrolisao poslovanje Turističke organizacije: Nepravilnosti u radu: nije poštovan Zakon o javnim nabavkama U Bečeju 12. decembra: Primopredaja trga\t»


Cetinjanin Ilija Milanović, kojeg je Specijalno državno tužilaštvo označilo kao člana organizovane kriminalne grupe kojoj se na teret stavljaju najteža krivična djela, uspio je prije nekoliko dana da pobjegne dvojici inspektora koji su mu ,,upali“ u stan s nalogom za hapšenje, saznaje Pobjeda.\nTizer: Cetinjanin Ilija Milanović, kojeg je Specijalno državno tužilaštvo označilo kao člana organizovane kriminalne grupe kojoj se na teret stavljaju najteža krivična djela, uspio je prije nekoliko dana da pobjegne dvojici inspektora koji su mu ,,upali“ u stan s nalogom za hapšenje, saznaje Pobjeda.\nTagovi: policija, Cetinjanin, Pobjegao, Inspektori\nSkandal u najavi: Juve pod istragom, u klub upala policija!\nProblemi u najavi za Juventus - u prostorije kluba upala je policija kako bi došla do dokumenata koji bi mogli da dokažu navodnu prevaru, prenose italijanski mediji.\nSindikat Uprave policije i Sindikalna organizacija Centra bezbjednosti Podgorica osudili su napade na policajce juče u Podgorici, poručujući da očekuju da počiniocima budu izrečene maksimalne predviđene kazne.\nNapadi na policajce na Koniku: Jednom slomljena jagodična kost, drugi povrijeđen nožem i viljuškom


Bratunac: Održana obuka za odbornike „Lokalna samouprava od A do Š“\nU okviru ReLOaD projekta (Regionalni program lokalne demokratije na Zapadnom Balkanu) kojeg provodi UNDP, a finansira EU, Savez opština i gradova kao partneri projekta, u Bratuncu je organizovana obuka za odbornike na temu „Lokalna samouprava od A do Š“.\nRegionalni program lokalne demokratije na Zapadnom Balkanu (ReLOaD) je trogodišnji projekat (februar 2017-februar 2020.godine), koji finansira Evropska unija (EU), a implementira Razvojni program Ujedinjenih nacija (UNDP).\nReLOaD projekat je utemeljen na pozitivnim iskustvima projekta Jačanje lokalne demokratije (LOD), koji je u Bosni i Hercegovini provodio UNDP, uz finansijsku podršku EU, i koji služi kao primjer dobre prakse koja se sada koristi i kao model širom Zapadnog Balkana. Kao regionalna inicijativa, ReLOaD projekat se provodi u Albaniji, Makedoniji, Bosni i Hercegovini, Crnoj Gori i Srbiji.\nReLOaD će unaprijediti finansijske mehanizme putem kojih će opštine, koje finansiraju organizacije civilnog društva, implementirati aktivnosti prioritetne za lokalni razvoj, u suradnji s organizacijama civilnog društva. Na taj način ReLOaD projekat će, u partnerstvu sa lokalnim vlastima širom Zapadnog Balkana, doprinijeti povećanju uključenosti civilnog društva u procese donošenja odluka i poboljšanju nivoa pružanja usluga prema građanima.\nPrevious Article FOTO Aktivisti AM SDA Bratunac: Pomoć i paketi za starije osobe i šehidske porodice\nSalkić: Nije neophodno vanredno stanje u RS, već konkretne mjere\nSalkić: Da živimo u normalnom društvu, direktor škole u Srebrenici i ministar bi već dali ostavke\nIzborna skupština: Salkić ostaje na čelu SDA Bratunac, izabrani potpredsjednici i Izvršni odbor\nAko vas nagrada Handkeu vrijeđa, podržite Memorijalni centar Srebrenica-Potočari\n“Preporod”, VKBI, “Merhamet”: Neosnovane optužbe zbog formiranja Savjeta potpredsjednika RS Ramiza Salkića


U Srbiji se troši 3,5 puta manje junetine i 2,5 puta manje mleka i mlečnih proizvoda po stanovniku nego u Evropskoj uniji, ocenjuju u PKS.\nTo ukazuje da Strategija borbe protiv siromaštva ne daje rezultate, ocenili su danas stručnjaci Privredne komore Srbije (PKS). Potpredsednik komore Stojan Jevtić kazao je da je i potrošnja voća i povrća mala, što ukazuje da je narod u celini "pothranjen". "To je signal za uzbunu za agrarnu politiku i za državu u celini", ocenio je on.\nPrema podacima koje je izneo na konferenciji za novinare, u Srbiji se troši 4,3 kilograma junetine godišnje po stanovniku a u EU 14,4 kilograma, i 100 kilograma mleka i mlečnih proizvoda, dok je potrošnja u EU 245 kilograma.\nSaradnik Naučno-istraživačkog centra PKS Vojislav Stanković kazao je da je za 11 meseci ove godine u Srbiji zabeležen rast cena poljoprivrednih proizvoda za 24 odsto u odnosu na prosečnu cenu u 2006, i za 19,4 procenata u odnosu na decembar 2006 godine.\nPrema njegovim rečima, na snižavanje cena mogli bi da utiču i prerađivači i prodajni lanci i država.\nDo pre dva meseca, proizvođači su dobijali 20 do 21 dinar za litar sirovog mleka, što je nerealno malo, kazao je Stanković, i dodao da su sa povećanjem cena "monopoli isplivali".\n"Porez na dodatu vrednost za namirnice ne može biti viši od osam procenata a trgovačka marža ne može iznositi 30 odsto", istakao je on.


Ne vidim smisao sastanka, ne podnosim laka rešenja – NovostiDana.rs\nBEOGRAD – Premijer Srbije Aleksandar Vučić izrazio je danas, pred sastanka sa političkim liderima Srba iz BiH i RS, žaljenje što su oni odluke doneli unapred, a stavove, suprotno dogovorenom, izneli u javnost i dodao da je sastanak, s obzirom na to, mogao biti i preskočen.\n„Ja ne kršim dogovore koje postignemo. Ne idem u javnost šta je moja politika. Ne podnosim laka i popularna rešenja, kojima je narod oduševljen“, poručio je Vučić uoči današnjeg sastanka državnog vrha Srbije sa liderima Srba iz Sarajeva i Banjaluke o referendumu o Danu Srpske.\n„Krivo mi je što nismo mogli da razgovaramo i da iznesem svoje ideje“, kazao je on. On je rekao da uvek postoje rešenja kojima je narod oduševljen, ukazujući da bi, da je pitao narod hoćemo li da uđemo u mere fiskalne konsolidacije, bio ličnovan.\n„Uvek sam donosio najteže odluke sam sa vladom, a danas možemo da se pohvalimo rezultatima. Pokažite mi više od pet zemalja u Evropi koje mogu da se porede sa nama. Uspeli smo, jer nismo donosili popularna rešenja“, naglasio je on. Takođe je podsetio da danas u posetu Beogradu dolazi hrvatski član Predsedništva BiH Dragan Čović, rekavši da će biti dočekan kako to priliči, u želji za najboljim odnosima sa svima.\nPovezanogradovi, NOVOSTI DANA, novosti online, novostidana.rs, vesti, Vučić, žive sve gore.\nSarajevo nije zadovoljno stavom Srbije


Kurti: Srbija da se suoči sa prošlošću, jer je izazvala četiri rata - CdM\nKosovski premijer Aljbin Kurti izjavio je danas poslije Prespanskog foruma da Srbija treba što prije da prizna Kosovo i da se suoči sa prošlošću, jer je izazvala četiri rata, prenosi Reporteri.\nPrema njegovim riječima, uzajamno priznanje Kosova i Srbije nema alternativu, a što prije se to dogodi, biće bolje i za Kosovo, i za Srbiju i za cijeli region.\n„Čim Srbija prizna Kosovo i Kosovo bi moglo da prizna Srbiju, a vjerujem da ni Bosna i Hercegovina ne bi zakasnila. Na taj način bi Evropska unija imala mnogo veću želju da što prije uvrsti šest zemalja Zapadnog Balkana u svoje redove“, rekao je Kurti.\nIstakao je da je Zapadnom Balkanu potrebna demokratizacija, vladavina zakona i suočavanje s prošlošću i da Srbija ne bi trebalo da instrumentalizuje frustraciju koja postoji u Albaniji i Sjevernoj Makedoniji, prenio je portal Kosovo onlajn.\nTagsAljbin Kurti Bosna i Hercegovina BiH Hrvatska Jugoslavija Kosovo ratovi Srbija\nBravo Kurti.. pravo zboris !!!


Na skupu "Standardi informatièkog obrazovanja u osnovnim i srednjim školama" najavljeno je da æe sledeæe nedelje predstavnici ministarstava prosvete i državne uprave razgovarati o akcionom planu za izradu standarda i njihovu primenu.\n"Cilj je da ubrzamo procedure i postupak uvoðenja obaveznog informatièkog obrazovanja u srpsko školstvo", kazala je državni sekretar Ministarstva prosvete Snežana Markoviæ, a prenosi PKB u saopštenju.\nMarkoviæ je rekla da æe uskoro poèeti izrada standarda za osnovne škole, a da su standardi za srednje veæ uraðeni, i podsetila da je u 60 škola u Srbiji ove godine poèela obuka nastavnika za primenu postojeæih standarda.\nDa je uvoðenje informatike kao obaveznog predmeta u osnovne škole najvažniji zadatak u okviru razvoja digitalne ekonomije i informatièkog društva, smatra Nebojša Vasiljeviæ iz Ministarstva trgovine, turizma i telekomunikacija, koji je ocenio da ljudski resursi postaju sve znaèajniji faktor na globalnom nivou.\n"Sada se u svetu dogaða novi talas ukljuèivanja najmlaðih u informacione tehnologije", rekao je Vasiljeviæ i dodao da raèunarstvo ubuduæe moramo da tretiramo kao nauku koja se uèi od malih nogu.\nOn je naveo da od ove godine u Velikoj Britaniji deca poèinju da uèe veštine programiranja veæ od pet godina, dok Srbija zaostaje i za zemljama u regionu jer je informatika veæ postala obavezan predmet u školstvu Hrvatske, Crne Gore, Maðarske i Rumunije.


Raspisan tender za Železaru, država preuzima dugove – Semendria\nRaspisan tender za Železaru, država preuzima dugove\n01. novembar 2014. PRIVREDA – Izvor: Agencija Beta – Agencija za privatizaciju objavila je danas javni poziv investitorima da do 1. decembra pošalju pisma o zainteresovanosti za učešće u privatizaciji Železare Smederevo.\nSvakog meseca iz budžeta stižu pare, a peći hladne i prazne\nAgencija je pozvala sve zainteresovane investitore da dostave pismo koje treba da sadrži, osim osnovnih podataka o investitoru i predlog indikativne cene, investicionog programa, okvirnog plana poslovanja i broja zaposlenih, objavljeno je u oglasu u današnjoj Politici.\nZa učešće u privatizaciji Železare zainteresovano je nekoliko komnpanija. O privatizaciji Železare premijer Srbije Aleksandar Vučić je pre tri dana u Londonu razgovarao sa predsednikom američkog Esmarka Džimom Bušarom, čija je kompanija potvrdila da je zainteresovana za preuzimanje srpske čeličane i da će učestvovati na tenderu.\nPrema pisanju medija, država bi trebalo da ostane vlasnik 20 odsto Železare, a Amerikanci planiraju da pokrenu obe visoke peći i da sadašnju proizvodnju od 400.000 tona podignu na 2,2 miliona tona godišnje. Prilikom preuzimanja Železare ni jedan od oko 5.000 radnika ne bi trebalo da bude otpušten.\nVlada Srbije je vlasnik Železare od februara 2012. kada ju je za jedan dolar kupila od američkog Ju-Es stila koji se povukao zbog gubitaka. Prvi tender za prodaju Železare raspisan je aprila 2012. godine, a ruski Uralvagonzavod se jedini javio na poziv, ali nije dostavio obavezujuću ponudu.\nVrednost proizvodnje Železare Smederevo je oko 340 miliona evra, a s punim kapacitetom dostigla bi 1,5 milijardi evra. Država Železari mesečno daje 8,5 do 10 miliona evra, ali to preduzeće bankama duguje 260 miliona evra, dobavljačima 120 miliona i za sirovine još 145 miliona evra. Te dugove će najverovatnije preuzeti država.\n« Grad Smederevo dobio 37 hektara zemljišta Železare\nCarski ruski balet i mladi polaznici Studija baleta CzKS zajedno u baletu “Krcko Oraščić” »


Partizan ređa poraze, ali i promoviše humanost! - Sportske.net\nRukometaši Metaloplastike pobedili su večeras u Beogradu ekipu Partizana sa 27:22 u petom kolu Superlige Srbije.\nOvom pobedom Metaloplastika je postala prva ekipa koja je u Super ligi pobedila na gostujućem terenu.\nIako su u prvom poluvremenu vodili i sa tri gola razlike, crno-beli nisu mogli da izdrže jak tempo šapčana, pa je rezultat na kraju bio 27:22.\n"Dobro smo igrali prvo poluvreme, uspeli smo da pariramo Metaloplastici. Spremili smo novu odbranu za ovu utakmicu i videla se razlika u našoj igri. Ali, odmah na početku drugog poluvremena javile su se stare boljke. Kada se pojedinci umore - sve krene nizbrdo", rekao je novi trener Partizana Nenad Maksić.\n"Sigurno da nam nije prijatno u ovom trenutku zbog poraza, ali znam da će protiv Vojvodine biti mnogo bolje", dodao je Maksić.\n"Odigrali smo loše. Kada je trebalo da damo gas, mi smo digli ručnu. Vidi se naš napredak u taktičkoj zamisli, ali, kao najstariji igrač u Partizanu, moram da kažem da nikako da nadjemo svoju igru. Izgubili smo mnogo ovim porazom, sada će nam mnogo teže biti da ostvarimo ciljeve koje smo zacrtali, ali dobro, ima još da se igra", kazao je Mandić.\nNajefikasniji u redovima crno-belih bili su Jovanović, Radovanović i Markićević sa po četiri gola, dok je u Metaloplastici preciznošću odskočio Dragaš koji je devet puta bio efikasan.\nSledeću utakmicu Partizan igra na svom terenu u nedelju od 16.00 kada dočekuje Vojvodinu.


Građanske Inicijative | PREKRŠAJNE PRIJAVE ZBOG BLOKADA – SISTEMSKI NAPAD REŽIMA NA GRAĐANE\n01 Feb PREKRŠAJNE PRIJAVE ZBOG BLOKADA – SISTEMSKI NAPAD REŽIMA NA GRAĐANE\nBeograd, 01.02.2022. godine\nMasovne prekršajne prijave koje je Ministarstvo unutrašnjih poslova izdalo građanima širom Srbije zbog protestnih blokada, pokazuju da je u toku sistemski napad režima na osnovna ljudska prava, pre svega na pravo na mirno okupljanje, zaključeno je na danas na konferenciji za novinare koja je održana u Kući ljudskih prava.\nNa konferenciji su govorile predstavnice Građanskih inicijativa Katarina Đukić i Tara Petrović, kao i advokati koji zastupaju građane u sudskim procesima – Danijela Nestorović, Radivoje Kastratović i Vladan Mančić.\nKatarina Đukić je istakla da je režim, zloupotrebljavajući Zakon o bezbednosti saobraćaja, emitovao masovne prekršajne prijave ljudima koji su u mirnim blokadama protestovali za čist vazduh, vodu i zemlju, te da je cilj toga očigledan – da se građani uplaše i odvrate od daljih protesta.\n„To im, ipak, nije uspelo, jer sve više ljudi odbija da plati takve prekršajne kazne i traži da na sudu brani svoja prava“, kazala je ona i dodala da Građanske inicijative koordiniraju obezbeđivanjem pravne pomoći građanima, ali i novčane pomoći kroz solidaran fond – za plaćanje kazni tamo gde je to potrebno.\nOna je istakla i da se Građanskim inicijativama direktno obratilo oko 600 građana sa prekršajnim prijavama, ali da realan broj, uzimajući u obzir kontakte advokata, premašuje hiljadu. Navela je i da to nisu konačne cifre, jer prekršajni nalozi i dalje pristižu.\n„Javili su nam se ljudi iz 57 gradova, a najveći broj prekršajnih naloga je za sada u Novom Pazaru, Pirotu i Beogradu“, rekla je Đukić.\nTara Petrović je kazala da se ovo „zatrpavanje” prekršajnim prijavama mora tumačiti u kontekstu sveopšteg postupanja MUP-a tokom blokada, koje je, umesto sprečavanja nereda bilo usmereno na produbljivanje društvenih podela i zastrašivanje učesnika i učesnica protesta, i njihovo sprečavanje da iskoriste svoje Ustavom zagarantovano pravo na mirno okupljanje. Zbog toga je ovo, navela je ona, sistemski napad na građane kako bi se sprečili da praktikuju svoja osnovna građanska prava.\n„U noći trećeg i ranim jutarnjim časovima četvrtog decembra, prema podacima kojima raspolažemo, u desetini gradova širom Srbije je sprovedena koordinisana akcija lokalnih policijskih uprava, gde su policijski službenici telefonskim pozivima, ali i lično, presrećući ih na radnim mestima ili kod kuće, zastrašivali građane i građanke koji su prepoznati kao aktivni učesnici protesta, i upozoravajući ih da ne dođu na sledeći protest „kako ne bi bilo problema” – preteći im krivičnom i prekršajnom odgovornošću zbog deljenja objava na društvenim mrežama, i slično. U ime građana koji su na ovaj način targetirani ćemo podneti pritužbe Zaštitniku građana i zahtevati da se utvrdi odgovornost onih koji su naložili sprovođenje ove kampanje zastrašivanja”, rekla je Petrović.\nRadivoje Kastratović, advokat iz Kragujevca, ocenio je da ovaka praksa potvrđuje da institucije, ne samo da su nesposobne da štite ustavna prava ljudi, već su postale poluga vlasti koje služe za sprovođenje akcija u korist režima.\n„Građani su prinuđeni da svoja prava štite kroz mirno okupljanje, a država – da bi odvratila ljude od toga – krenula je na njih represijom kroz pokretanje prekršajnih postupaka pred sudovima“, rekao je Kastratović.\nDa je reč o pritisku na građane i represiji režima, pokazuje i slučaj jedne nastavnice iz Paraćina, naveo je Kastratović.\n„Te subote ona nije ni bila na blokadi, već u školi, na svom radnom mestu, i za to postoje dokazi. Ali, s obzirom na to da je ona takođe i supruga jednog opozicionog aktiviste, njoj i celoj porodici stigli su prekršajni nalozi“, rekao je Kastratović.\nAdvokatica Danijela Nestorović naglasila je da su „dokazi u prekršajnim prijavama protiv građana prikupljeni na nezakonit način – tako što su policijski službenici, uniformisani ili u civilu, fotografisali lične karte ili „neposrednim opažanjem“ identifikovali lice, što je protivno zakonskim odredbama.\n„Ovi postupci pokrenuti su kao vid represije, da bi se ljudi uplašili i odustali od protestovanja“, kazala je ona i dodala da je strah naš najveći neprijatelj, te da ukoliko sudstvo bude radilo nezavisno i samostalno, svi ti prekršaji će biti odbačeni.\nAdvokat Vladan Mančić iz Niša rekao je da su pojedinim ljudima stigle prekrašajne prijave zbog navodne „organizacije blokada”, te da je potpuno besmisleno to kako su i na osnovu čega oni targetirani kao „organizatori”.\n„Na jugu Srbije imamo slučaj gde je jedan građanin označen kao organizator protesta samo zbog toga što se našao na čelu protestne kolone”, kazao je Mančić i dodao da su ljudi označavani kao organizatori i na osnovu toga što su informaciju o blokadi podelili na društvenim mrežama.\n„Na jednoj televiziji sa nacionalnom frekvencijom je 4. decembra od šest ujutru do šest uveče išao speciijalan program posvećen blokadi… Po njihovoj logici, mogli bismo i tu televiziju da označimo kao organizatora blokade”, naveo je on.\nNaposletku, Katarina Đukić je poručila da građani neće biti prepušteni sami sebi, te da će im biti obezbeđena pravna ili novčana pomoć, te pozvala građane da ukoliko im stigne prekršajna prijava, da se jave Građanskim inicijativama na mejl blokade.pravnapomoc@gmail.com.


BH novinari: Javni protest MUP-u Kantona Sarajevo - safejournalists\nThursday June 18th, 2020) BHJAMain\nSARAJEVO, 18.6.2020. – Upravni odbor Udruženja/udruge BH novinari i Linija za pomoć novinarima upućuju javni protest MUP-u Kantona Sarajevo zbog verbalnih prijetnji i neprofesionalnog postupanja policije prema novinarki Nidžari Ahmetašević iz Sarajeva. Incident se desio u srijedu u kasnim popodnevnim satima, kada je novinarka Ahmetašević pokušala fotografisati policijsku akciju i hapšenje migranata u jednom sarajevskom naselju.\nUO BH novinara najoštrije osuđuje postupanje policije prema novinarki Ahmetašević, te smatra nedopustivim njeno legitimisanje i traženje „radne dozvole“ nakon što je prisutnim policajcima predočila novinarsku akreditaciju i objasnila da se nalazi na novinarskom zadatku. Zahtijevamo hitnu istragu ovog incidenta, javno objavljivanje rezultata istrage i mjera koje će poduzeti prema policijskim službenicima.\nU tom kontekstu, UO BH novinara podsjeća MUP Kantona Sarajevo i sve policijske službenike kako novinari, u okviru svojih profesionalnih zadataka, imaju pravo snimati, fotografisati i izvještavati sa događaja od značaja za javnost, a da pri tome ne trebaju bilo kakvu dozvolu ili odobrenje policije ili bilo kojeg drugog državnog organa. Ova prava posebno su naglašena u Smjernicama OSCE za policiju u postupanju prema novinarima te su zaštićena cijelim spektrom bosanskohercegovačkih zakonskih propisa i međunarodnih akata.\nBH novinari još jednom skreću pažnju na učestalost prijetnji novinarima u BiH, kao i sve brutalnije napade na medijske slobode iza kojih, u pravilu, stoje javni službenici i/ili osobe na važnim državnim funkcijama. Takva postupanja su nedopustiva, suprotna su demokratskim i evropskim vrijednostima, te ozbiljno dovode u pitanje medijske slobode i sigurnost novinara. Zbog toga će BH novinari i Linija za pomoć novinarima još jednom zatražiti intervenciju OSCE, Vijeća Evrope i Evropske komisije prema bh. državnim organima i institucijama u ovoj oblasti.\nBHN, Sarajevo, 18/06/2020\nIzvještaj SAD-a o ljudskim pravima: Povećan broj napada na novinare u BiH, mediji i dalje pod jakim političkim pritiscima


Друга страна насиља у Гази - Нови Стандард\nDruga strana nasilja u Gazi\nStefan Branisavljević 21.05.2018. 15:52 16.01.2020.\nPolitička normalizacija na relaciji Fatah-Izrael-SAD ne odgovara Hamasu i Islamskom džihadu koji su politički marginalizovani\nProblem svih višedecenijskih sukoba je što u većini slučajeva politički faktori na samom terenu, kao i politički činioci u vidu najmoćnijih država sveta, znaju kakve poteze treba povući da bi se rešio problem, ali zbog kratkoročnih i dugoročnih geopolitičkih interesa održavaju postojeće stanje ili namerno pospešuju krizu.\nSlično je i sa tzv. Palestinskim pitanjem koje traje zadnjih sto godina, gde se završetak ne nazire, a gde bi slično postupala i demokratska administracija da je pre dve godine izabrana Hilari Klinton. Potpuno je nebitno koji bi predsednik, koja administracija i tim savetnika vodili SAD zato što je sve vezano za Izrael predmet domaće, a ne spoljne američke politike. Izrael je od osnivanja faktički jedna od američkih država i dežurni američki policajac na Bliskom istoku, u regionu gde, sem Irana i Sirije, sve zemlje vode proameričku politiku.\nKRVAVI POVRATNIČKI MARŠ\nS tim u vezi, ove godine je obeleženo 70. godina od osnivanja države Izrael pa su, prema očekivanju, obe strane iskoristile jubilej da svet podsete na sebe i svoje stavove po tom pitanju. Tzv. Veliki povratnički marš je najnovija palestinska manifestacija kojom se skreće pažnja na etničko čišćenje koje je cionistička strana izvela 1948. godine, kada je sa teritorije istorijske Palestine proterano oko 700 000 Arapa. Od kraja marta do 15. maja u tim sukobima je poginulo 104 palestinska civila, dok je hiše hiljada ranjeno snajperskim hicima (brojke idu i do 12 000, mada treba biti oprezan sa ciframa, jer obe strane napumpavaju brojke ili ih tendenciozno umanjuju), dok do sada nije zabeležena nijedna žrtva sa izraelske strane.\nTa disproporcija u broju žrtava i prekomerna upotreba sile dovele su do osude Izraela od strane međunarodne zajednice, uključujući i države koje su ga ranije politički, vojno i ekonomski podržavale. Sa druge strane, iako su Arapi dobili ovu rundu medijskog rata pitanje je koliko im to pomaže u krajnjem ishodu, jer se do sada pokazalo da bez obzira na negativan stav svetske javnosti (kao prilikom pripreme Drugog zalivskog rata i okupacije Iraka) američka spoljna politika uspeva da izvede sve što je planirala po pitanju blokiranja mirovnih pregovora i ekspanzije cionističkih naselja. Dovoljno je uporediti broj naseljenika sa početka osamdesetih i 2018. godine pa videti da se taj proces nije zaustavio, već, naprotiv, ubrzao.\nU osudi izraelske reakcije najdalje su otišle Turska i Južna Afrika koje su povukle svoje ambasadore iz Izraela, a prva je proterala izraelskog ambasadora iz Ankare. Nešto blaže reakcije su usledile u Irskoj i Belgiji, gde su izraelske diplomate pozvane da objasne najnovije poteze IDF-a. Izraelska diplomatija pokušala je da opravda prekomernu upotrebu sile nad demonstrantima time da Hamas preko njih pokušava da se infiltrira na izraelsku teritoriju i otme izraelske vojnike, što nisu potpuno neosnovane tvrdnje.\nGuranje nezaposlene omladine u prvi plan i žrtvovanje dece česta je taktika islamističkih pokreta na Zapadnoj obali i u Gazi (gde je Hamas na vlasti od 2007. godine). U prilog teze da Hamas i Islamski džihad svesno žrtvuju civile je i to što je ogromna većina pogođenih demonstranata učestvovala u demonstracijama u Gazi, a ne na teritorijama pod kontrolom Fataha, gde se isto organizuju protestni marševi. Iako su u početku umanjivali svoj značaj u Velikom povratničkom maršu, predstavljajući ga kao spontano okupljanje, na kraju su čelnici Hamasa priznali da je 90 odsto poginulih iz redova njihovog pokreta.\nHAMASU ODGOVARA SUKOB, IZRAELU NE\nSvaka politička normalizacija na relaciji Fatah-Izrael-SAD u ovom momentu ne odgovara Hamasu i Islamskom džihadu koji su politički marginalizovani, dok nasilje i veći broj žrtava njih stavlja u prvi plan borbe protiv cionističke okupacije. Mesecima se vode pregovori o nacionalnom pomirenju i uključenju Hamasa u zvanične palestinske organizacije koje kontroliše Fatah, s tim što ti pregovori uopšte ne idu glatko jer već više od deset godina u arapskim bantustanima postoji dvovlašće.\nStiče se utisak da, nezavisno od promene javnog mnjenja u svetu, palestinska strana odavno nije bila izolovanija i podeljenija, jer dve ključne potpisnice mirovnog ugovora sa Izraelom – Egipat i Jordan –zbog svojih interesa ne žele da podrže islamističko rukovodstvo u Gazi. Zbacivanjem Mohameda Morsija sa vlasti u Egiptu 2013. godine Hamas je izgubio najvećeg regionalnog saveznika, nakon što su građanski ratovi u Iraku i pogotovo u Siriji pokvarili odnose između te sunitske organizacije i iranskog režima.\nAkcija gde se omladina gura na snajpere da bi sajlama rušila ograde, slala zmajeve sa molotovljevim koktelima i slično, tipična je islamistička taktika, iako su i same glavešine Hamasa priznale da bi novi rat sa Izraelom bio katastrofalan po prilično načetu infrastrukturu na ovoj teritoriji pod višegodišnjom blokadom.\nIzraelu, sa druge strane, nije u interesu da u ovom trenutku okreće svetsko javno mnjenje protiv sebe jer su dobili dugo čekano priznanje Jerusalima kao svog glavnog grada, iako, sem SAD, ostale vodeće države smatraju taj potez ishitrenim. Bez obzira što je Rusija kritikovala Trampov potez, poslednjih godina odnosi Izraela i Rusije značajno su unapređeni, što se vidi i po ruskom nereagovanju na brojne napade izraleske avijacije na teritoriju ruskog saveznika Sirije.\nOno što možemo očekivati u narednim godinama je dalja izraelska ekspanzija na Zapadnoj obali, izgradnja novih naselja, fizičko okruživanje arapskih enklava, pojačavanje saradnje sa Saudijskom Arabijom i, kao glavni cilj izraelske politike, guranje SAD i zapadnih saveznika na Iran.\nPo rečima profesora sa Kolumbija univerziteta u Njujorku Rašida Halidija oba palestinska rukovodstva su izgubila legitimitet i potrebni su novi, mlađi ljudi, koji bi nenasilnim metodama i modernim medijskim pristupom približila palestinsku verziju sukoba liberalnim centrima u Evropi, a pogotovo u Americi – uključujući i umerene jevrejske organizacije koje ne podržavaju ultra-desnu izraelsku vladu. Jer ni Hamas, ni Fatah nisu uspeli u kreiranju nezavisne, demokratske i pluralističke države, navodi palestinsko-američki istoričar, i dodaje da je potrebna nova nacionalna strategija koja bi 2018. godine artikulisala šta palestinski narod zaista želi, u kontekstu novih geopolitičkih odnosa u regionu i svetu.\nKolumna, SvetIzraelBliski IstokVeliki povratnički maršGazaStefan BranisavljevićHamascionisti


Common Ground a.k.a Lugares Comunes (2002) - Drama - Strani filmovi - Filmovi i serije sa prevodom - Online Bioskop\nCommon Ground a.k.a Lugares Comunes (2002) Trailer ×\n2016-10-27, 12:38 PM\nNekoliko dana pre putovanja sa voljenom ženom iz Buenos Airesa u Španiju u posetu sinu Pedru, levičarskog profesora književnosti Fernanda Roblesa prisilno penzionišu. U Argentini je kriza, Fernando ne može da živi od penzije, a ne može ni da pronađe novi posao. Da bi smanjili troškove, prodaju stan u gradu, sele se na malu fa Dalje Nekoliko dana pre putovanja sa voljenom ženom iz Buenos Airesa u Španiju u posetu sinu Pedru, levičarskog profesora književnosti Fernanda Roblesa prisilno penzionišu. U Argentini je kriza, Fernando ne može da živi od penzije, a ne može ni da pronađe novi posao. Da bi smanjili troškove, prodaju stan u gradu, sele se na malu farmu sa idejom da uzgajaju lavandu i prodaju ulje industriji parfema....\nThe Juror (1996) Deranged (2012) Arrow S01E09 The Cook, The Thief, His Wife & Her Lover (1989) The Originals S02E08 The 100 S01E03 Fringe S01E01 Dexter S03E08 The Originals S01E19 The Resident (2011) Ostavite komentar na gumb desno.


Izvor: VOA, 12.Avg.2020, 11:37\nPredsednik SAD Donald Tramp objavio je sporazum između federalne vlade i američke biotehnološke kompanije o proizvodnji i isporuci 100 miliona doza kandidata za vakcinu protiv Kovida 19. Kompanija, Moderna, proizvešće doze vakcina dok su klinička ispitivanja u toku. "Federalna vlada će posedovati doze vakcina - kupujemo ih", rekao je Tramp novinarima na konferenciji za štampu u Beloj kući u utorak. Tri kandidata za vakcinu u Sjedinjenim Državama su u finalnom stadijumu testiranja na ljudima. "Na putu smo da brzo proizvedemo 100 miliona doza čim vakcina bude odobrena, do 500 miliona ubrzo zatim", rekao je Tramp. Poslednja akcija Trampove administracije "povećava mogućnost da će Sjedinjene Države imati najmanje jednu bezbednu, efikasnu vakcinu do 2021", rekao je sekretar za zdravlje Aleks Azar. Predsednik je nedavno izjavio da je optimističan po pitanju toga da bi vakcina za koronavirus mogla da bude spremna do predsedničkih izbora SAD početkom novembra. Tramp nije komentarisao saopštenje koje je ranije istog dana dao ruski predsednik Vladimir Putin da je njegova zemlja postala prva u svetu sa formalno odobrenom novom vakcinom protiv Kovida 19, uprkos nedostatku informacija koje bi potvrdile njegovu tvrnju da je lek bezbedan za ljude. "Znam da radi prilično efikasno, formira stabilni imunitet", rekao je Putin o novoj vakcini koju je razvio moskovski Gamaleja institut, dodajući da će vakcina proći "sve neophodne provere" kako bi se utvrdila njena bezbednost. Ruski predsednik je takođe rekao da je njegova ćerka primila vakcinu u ranoj fazi testiranja. Prvog dana je dobila malu temperaturu, ali je ona pala na normalu odmah narednog dana, tvrdi Putin. Proizvodnja nove ruske vakcine - koja je nazvana Sputnjik V, u čast prvog veštačkog satelita koji je napravio čovek i koji je lansirao Sovjetski Savez 1957. - započeće narednog meseca, dok bi masovna vakcinacija trebalo da počne u oktobru. Ruske vlasti su saopštile da će medicinski radnici, nastavnici i druge rizične grupe biti prve koje će primiti vakcinu. Zamenica premijera Tatjana Golikova rekla je da bi vakcinacija lekara mogla da započne već ovog meseca. Nova vakcina jedna je od više od stotinu mogućih vakcina koje se razvijaju u globalnoj trci među vladama i biomedicinskim kompanijama u suzbijanju pandemije tokom koje je zaraženo više od 20 miliona ljudi širom sveta. Ruska vakcina nije među onima koje su dostigle treću i konačnu fazu testiranja na ljudima, koja obično obuhvata hiljade ljudi i traje mesecima, tvrdi Svetska zdravstvena organizacija. "Svaki proizvođač vakcine mora da prati proceduru koja garantuje da je bezbedna i da ima preporuku SZO", rekao je Dažbas Barbosa, pomćnik direktora regionalne ispostave SZO, Panameričke zdravstvene organizacije. "Nadam se da su Rusi zaista i definitivno dokazali da je vakcina bezbedna i efikasna", rekao je za ABC njuz dr Entoni Fauči, direktor američkog Nacionalnog instituta za alergije i infektivne bolesti. "Iskeno sumnjam da su to uadili". Naučnici u Rusiji takođe su doveli u pitanje potez regiastracije vakcine pre nego što je okončana faza 3 testiranja, koja je takođe neophodna kako bi se dokazalo da je bezbedna po pacijente. Rusiju su takođe optužile Sjedinjene Države, Velika Britanija i Kanada zbog angažovanja hakera u cilju krađe rezultata istraživanja vakcina iz laboratorija u njihovim zemljama. Putinovo obaveštenje dolazi u trenutku kada je kineska biotehnička kompanija Sinovak započela poznu fazu testiranja potencijalne vakcine za Kovid 19 na ljudima, u Indoneziji. Vakcinu, zanvanu KoronaVak, primiće oko 1.620 dobrovoljaca kako bi testirali njenu bezbednost i efikasnost. Indonezija je druga nacija u kojoj je Sinovek zapčeo svoju poznu fazu testiranja. Sinovek je već započeo poznu fazu testiranja KoronaVaka u Brazilu, koji beleži više od tri miliona potvrđenih slučajeva zaraze koronavrusom i 101.752 smrtna slučaja, što tu zemlju stavlja na drugo mesto u svetu po obe kategorije, odmah iza Sjedinjenih Država. Indonezija, četvrta najmnogoljudnija zemlja na svetu, izvestila je od 127.000 slučajeva i 5.765 smrtna slučaja. Sinovak bi takođe uskoro mogao da započne sa poznom fazom testiranja KoronoaVaka na ljudima u Bangladešu. Kompanija ne sprovodi ispitivanja na ljudima u Kini zbog malog broja novozaraženih. Ministar inostranih poslova Meksika, Marčelo Ebrard, objavio je u utorak da njegova zemlja planira da započne poznu fazu kliničkih ispitivanja vakcina za Kovid 19 u razvoju, koje su proizvele američke i kineske kompanije i da je potpisao memorandume razmevanja sa kompanijom Džonson i Džonson, kao i sa sa kineskim kompanijama KanSino biolodžik i Valvaks biotehnolodži. Sjedinjene Države predvode na svetskoj listi broja obolelih od koronavirusa sa više od 5,1 milion obolelih, kao i u broju smrtnih slučajeva - gotovo 165.000, podaci su Džon Hopkins univerziteta.\nSAD: Najmanje jedna bezbedna vakcina do kraja godine\nPredsednik SAD Donald Tramp objavio je sporazum između federalne vlade i američke biotehničke kompanije o proizvodnji i isporuci 100 miliona doza kandidata za vakcinu protiv korona virusa, a kako prenosi Glas Amerike, kompanija Moderna proizvešće doze vakcina dok su klinička ispitivanja u toku.


Nazivali ih izmetom, vređali, ponižavali i tukli radnice: A sad ih otpuštaju u fabrici u Loznici - Politika ekspres\nGrupa radnica koje su otpuštene iz lozničke firme "Vali" (Valy d.o.o.) organizovala je ispred fabrike protest povodom, kako tvrde, potpuno nejasnog procesa smanjivanja broja radnika.\nTom prilikom jedna od radnica, koja je želela da ostane anonimna, rekla da je maltretiranje radnika u toj fabrici redovna pojava, da su ljudi bliski direktoru fabrike radnike često vređali, ali i da je bilo „fizičkog nasilja nad nekim radnicima i radnicama“.\nOna je u razgovoru za portal „Mašina“ precizirala da su često nazivani „teletabisima“, „mutošama“ i „izmetom“ i da je bio barem jedan primer u kojem je jedna šefica primenila fizičku silu nad nekim od radnika ove firme. Radnica je objasnila da se ovaj navodni incident desio tokom noćne smene u toaletu, gde je šefica istukla neimenovanu radnicu i da je ta šefica upravo zbog toga samoinicijativno dala otkaz.\nOna je takođe ukazala da se firma „Vali“ potpuno nezahvalno ponela prema radnicama i navela kao primer topli obrok koji je na mesečnom nivou iznosio samo 600 dinara ili oko 30 dinara dnevno.\n„Niko od nas nema pismenu ili usmenu opomenu za sve ove godine rada“, dodala je ova radnica i precizirala:\n„Neka se zna da su nam bila uskraćena prava, ne samo nama, već i onima koji su ostali na svojim radnim mestima. Merili su vreme naših fizioloških potreba. Ćutale smo zbog naših porodica i radile za egzistenciju. Viškom su proglasili samohrane majke, udovice i žene koje školuju decu, a ostavili one od kojih imaju koristi u privatnom životu. Sada nas otpuštaju sa otpremninama koja je dovoljna za život od dva meseca“.\nDruga radnica i samohrana majka dvoje dece, Suzana Cvejić, rekla je da je poslednjih godina bila žrtva mobinga jednog od šefova i to posebno nakon što je imala spontani pobačaj. Suzana je rekla da je njen šef zahtevao da preda i svoj pasoš da ne bi navodno zloupotrebila bolovanje, ali i da su joj ljudi iz firme često obilazili kuću ne bi li proverili da li je zaista na bolovanju.\nŽeljko Veselinović, predsednik Udruženih sindikata „Sloga“ je rekao da je ovaj proces prošao bez bilo kakvog socijalnog programa, odnosno da taj program nije uvažio bilo kakve socijalne kriterijume koje svaki poslodavac mora da uvaži.\n„Nažalost, kompanija Vali nije imala uopšte sluha za jednu takvu problematiku i oni su ostavili ogroman broj pre svega žena, na cedilu“.\nOn je takođe dodao da odgovorno tvrdi da će ovaj program sigurno pasti u vodu i da će ovi radnici sigurno biti vraćeni na posao.\nPodsećanja radi, u Lozničkoj fabrici „Vali“ otpušteno je ukupno 62 radnica i radnika, ali proces smanjivanja broja radnika nije urađen transparentno, odnosno kriterijumi po kojem su birani radnici je bio sumnjiv a otpušteni radnici i radnice izražavaju sumnju da su upravo oni meta jer su koristili pravo na bolovanje.\nmar 27, 2021 1668\nmaj 27, 2021 541\nsep 21, 2020 1467\nKUPILI MARIHUANU I NISU BILI ZADOVOLJNI SA NJOM: Dejan sa ocem i bratom ubio četiri osobe zbog loše “trave”: Srbima preti doživotna robija\nHolandsko tužilaštvo traži doživotnu kaznu zatvora za državljane Srbije Dejana (33) i…\njun 20, 2021 1405\napr 19, 2020 4040\nNajkraća molitva čija snaga pomera i planine: Ako mislite da vas je snašlo zlo evo kako treba da molite!\nКada im se u životu dešavaju loše stvari i nikako da sve krene na bolje, ljudi veruju da…\nsep 02, 2021 454\ndec 13, 2021 423\nVoditelj i autor kultne TV emisije "24 minuta" Zoran Kesić bio je gost najgledanije…\njul 14, 2020 1458\nVeljko i Bogdana Ražnatović juče su u krugu porodice krstili naslednika Željka, a njihovi…